text:
Vosota na iTuvaki Dredre
Era vakila tiko ga na marau kei na vakacegu na iVakadinadina i Jiova, dina nira bikai tu ena tauvimate se vakaleqai na ituvaki ni yagodra.
DeJanerio Brown: E Yalolailai ia e Sega ni Soro
Sala cava e veivuke kina o Jiova vei ira era sotava na leqa?
Dina ni Tauvimate ia e Vunau Tiko Ga
E sega ni vakalomalomani koya o Clodean, e kerea ga vua na Kalou me vakaukauataki koya me vakayaloqaqataki ira eso tale.
Dei tu ga ni Sotava na ka Dredre
E 23 na yabaki nona paralasi tu o Virginia. Ia e vakacegui koya qai taqomaki koya na nona inuinui.
Vakalougatataki Au Vakalevu o Jiova
Sa qai kunea na inaki dina ni bula o Félix Alarcón ni oti nona coqa vakacalaka ena motopai, mai paralasi yani na domona me yaco ina qeteqeteniyavana.
E Vinaka Vei Au na Noqu Toro Voleka vua na Kalou
E sega tale ni tubu vakayago o Sarah Maiga, e tubu tiko ga vakayalo.
“Ke sa Rawa Vei Kingsley, Au Rawa Tale ga ni Cakava!”
O Kingsley mai Sri Lanka e vosota e levu na ka dredre me vakaotia na nona itavi e vica ga na miniti na kena balavu.
Au Sega ni tu Suka Niu Galu
E didivara o Walter Markin, ia e marautaka na ka ni veivakalougatataki e vakila ena nona qarava na Kalou o Jiova.
Vulica na ka Dina ena iVolatabu e Dua na Turaga Ligamudu
A vakadeitaka e dua na cauravou ligamudu ni bula dina tiko na Kalou.
“Sega ni Vakamalumalumu ina Kequ Mate”
Na cava e vakaukauataki Elisa me vosota na mosi e vakila, so mada ga na gauna e guilecava ni tauvimate tiko?
Dei ena Nona Vakabauta
E qai bula mai o Song Hee Kang ena dua na mate a rivarivabitaki kina nona bula ni se qai yabaki 14.


c: text/html

text:
WASE TINIKACIWA
E Veitaqomaki, Veiqaravi, Qai Yalodina Tiko Ga
1, 2. (a) Na veisau cava eratou namaka o Josefa kei na nona vuvale? (b) Na itukutuku rarawataki cava ena tukuna o Josefa vei watina?
E TAQARA o Josefa e dua tale na iusana e daku ni asa. Raitayaloyalotaka mada ni veiraiyaki ena koro e Peceliema ni se buto, qai tavitavia na manumanu sa bi tu na kena iusana. E macala ga ni vakasamataka tu o Josefa na ilakolako balavu i Ijipita. Eratou sega ni kilai ira na tu e kea, eratou sega ni kila na nodra vosa kei na ivakarau vakavanua. Ena tara vakacava na nona vuvale na veisau lelevu oya?
2 A dredre toka vei Josefa me tukuna vua na watina lomani o Meri na itukutuku rarawataki, a gole ga me lai vosa vua. E tukuna vua o Josefa ni a rairai vua ena tadra na agilosi qai vakasavuya vua na itukutuku ni Kalou: E via vakamatea na luvedrau o tui Eroti! Ena vinakati me ratou biubiu ena gauna totolo duadua. (Wilika Maciu 2:13, 14.) Dua na ka nona kauai o Meri. Na cava e vinakata kina e dua me vakamatei na luvedrau e tawacala qai sega ni cakava rawa e dua na ka? Erau sega ni kila na vuna o Meri kei Josefa. Ia erau nuitaki Jiova rau qai vakavakarau ena nodratou ilakolako.
3. Vakamacalataka mada na nodratou biubiu mai Peceliema o Josefa kei na nona vuvale. (Raica tale ga na iyaloyalo.)
3 Era se moce na lewe i Peceliema ra qai sega tu ni kila na veika a yaco. Ni se buto, ratou sa biubiu mai nakoro na veitamani. Ni ratou gole tiko ina ceva qai cadra mai na rarama ena tokalau, a rairai veinanuyaka o Josefa se cava ena yaco ena nodratou ilakolako qo. Ena rawa vakacava vua na matai e tauvanua ga, me taqomaka na nona vuvale mai vei ira era kaukaua sara vua? Ena rawa ni qarava tiko ga na nona vuvale? Ena rawa ni yalodina tiko ga ena itavi bibi e lesia vua na Kalou o Jiova, me qarava qai susuga na gone vakasakiti qo? E sotava o Josefa e levu na ka dredre. Nida veivosakitaka na sala a valuta rawa kina na veika dredre qori, eda na raica na vuna mera vakatotomuria kina na tama kei keda na kena vo na vakabauta i Josefa.
Taqomaka Nona Vuvale
4, 5. (a) Ena sala cava e veisau vakadua kina na bula i Josefa? (b) E uqeti Josefa vakacava na agilosi me ciqoma e dua na itavi bibi?
4 Ena vica na vula yani eliu, ena nona koro e Nasareci, e veisau vakadua na bula i Josefa ni rau sa veimusumusuki kei na luvei Ili yalewa. E kilai Meri o Josefa ni goneyalewa vinaka qai yalodina. Ena gauna e kila kina ni sa bukete o Meri, a nanuma me sereki koya lo me kua kina ni vakamadualaki. * Ia a rairai vua ena tadra e dua na agilosi qai tukuna ni vakavuna na bukete nei Meri na yalo tabu i Jiova. A tukuna tale ga na agilosi ni gone ena vakasucuma o Meri ena “vakabulai ira nona tamata mai na nodra ivalavala ca.” Sa qai vakadeitaka vei Josefa: “Kua ni rere ni tauri Meri me watimu.”—Maciu 1:18-21.
5 Qori sara ga na ka e cakava o Josefa, e turaga yalododonu qai dau talairawarawa. A ciqoma na itavi bibi duadua: me susuga qai qarava na gone e sega ni luvena, ia e vakamareqeti duadua vua na Kalou. Ni talairawarawa ena dua na gauna e muri o Josefa ina lewa ni matanitu o Roma, a kauta kina na watina a bukete tu ena gauna oya me rau lai volai e Peceliema, mani sucu e kea o Jisu.
6-8. (a) Na ituvaki cava a veisautaka na ituvatuva i Josefa kei na nona vuvale? (b) Eda kila vakacava ni dusimaka na “kalokalo” o Setani? (Raica tale ga na ivakamacala e ra.)
6 A sega ni kauti rau tale na nona veitinani e Nasareci o Josefa. Eratou vakaitikotiko ga e Peceliema, e vica toka ga na maile mai Jerusalemi. A vakarautaka kece o Josefa na veika me rau bula kina o Meri kei Jisu, dina ga ni ratou dravudravua. Sega ni dede, eratou toki ina dua na itikotiko veiganiti. Ia baci veisau na ituvaki eratou sotava ni se gonetagane lailai o Jisu se voleka ni yabaki rua.
7 Eratou gole mai natuicake e dua na ilala tagane eratou dauraikalokalo, kena irairai mai na vanua yawa sara o Papiloni. A vagolei ratou mai e dua na kalokalo ina nodrau vale o Josefa kei Meri ratou qai vaqara voli mai na gone ena qai nodra tui na Jiu. Dua na ka nodratou veidokai na tagane qori.
8 Se mani ratou kila se sega, dua na ituvaki leqataki sa tu kina qo o Jisu ena vukudratou na dauraikalokalo. Na kalokalo eratou raica a kauti ratou e liu i Jerusalemi, sega ni Peceliema. * Eratou tukuna e keri vei Tui Eroti ni ratou vaqara tiko na gone ena qai nodra tui na Jiu, a tuburi Eroti sara ga na cudru kei na vuvu.
9-11. (a) E laurai vakacava ni tiko e dua e kaukaua cake vei Eroti se o Setani? (b) E duidui vakacava na ilakolako i Ijipita mai na ka e vakamacalataki ena italanoa buli?
9 Eda na qai raica ni tiko e dua e kaukaua cake vei Eroti. Eda kila vakacava? Eratou kau iloloma yani na vulagi ratou qai sega ni vinakata me soli vei ratou e dua na ka. Erau rairai kurabuitaka sara ga o Josefa kei Meri na ka saulevu e soli vei rau, “na koula, na ka boivinaka, kei na mura”! E nodratou inaki na dauraikalokalo me ratou tukuna vei Tui Eroti na vanua eratou raica kina na gone eratou vaqara tiko. Ia a sega ni vakatara qori o Jiova. Mani rairai vei ratou ena tadra qai tukuna me ratou lesu ena dua tale na gaunisala.—Wilika Maciu 2:1-12.
10 Ni ratou se qai biubiu ga na dauraikalokalo, a vakasalataki Josefa na agilosi i Jiova: “Tucake, kauta na gone kei tinana, dro i Ijipita, qai lesu mai keu sa tukuna yani; sa na vakarau vaqara na gone o Eroti me vakamatea.” (Maciu 2:13) Me vaka ga sa tukuni mai ena itekivu ni ulutaga, a sega ni lokuyarataka o Josefa na ka e tukuni vua me cakava. Ni bibi duadua vua ena gauna qori na bula i luvena, a kauti rau kina na nona veitinani i Ijipita. Ena lai yaga sara ena nodratou tiko voli e kea na iloloma saulevu eratou solia na dauraikalokalo lotu butobuto.
11 E vakatubutaki ena italanoa buli kei na itukuni na ka me baleta na ilakolako i Ijipita, e tukuni ni vakalekalekataka vakacakamana o Jisu na ilakolako ya, e vakamalumalumutaki ira tale ga na daubutako, a bau tukuna mada ga ina vuniniusawa me kalolo sobu me rawa ni betia na vuana o tinana. * Ia e sega ni dina qori, eda kila ga ni sega ni rawarawa qai balavu na nodratou ilakolako ina vanua eratou vulagi kina.
E vakuai koya o Josefa mai na veika e taleitaka ena vukudratou na nona vuvale
12. Na cava era rawa ni vulica vei Josefa na itubutubu era susugi luvedra ena vuravura rerevaki qo?
12 E levu na ka era rawa ni vulica vei Josefa na itubutubu. E dau biuta tu na nona cakacaka qai vakuai koya ena veika e rawa ni marautaka me taqomaka kina na nona vuvale mai na ituvaki leqataki. E raica o Josefa me itavi tabu na ilesilesi i Jiova me qarava na nona vuvale. Era susugi luvedra tale tiko ga nikua na itubutubu ena vuravura rerevaki e tu kina e levu na ka e rawa ni vakaleqai ira na gone, vakadukadukalitaki ira, se rawa sara mada ga ni vakaleqai ira. Era vakavinavinakataki na itubutubu era sega ni dau lokuyara me vakataki Josefa ra qai saga vakaukaua mera taqomaka na luvedra mai na veika e rawa ni vakaleqai ira!
Qarava na Nona Vuvale
13, 14. Na cava erau lesu tale kina i Nasareci o Josefa kei Meri?
13 E kena irairai ni lekaleka ga na nodratou tiko e Ijipita na vuvale i Josefa, ni sega ni dede sa tukuna vei Josefa na agilosi ni sa mate o Eroti. A kauta lesu nona vuvale o Josefa i nona vanua. Sa parofisaitaki makawa tu ni na kaciva na luvena o Jiova “mai Ijipita.” (Maciu 2:15) A veivuke o Josefa ena kena vakayacori na parofisai qori, ia eratou na toki i vei?
14 E qaqarauni sara o Josefa ni leqataki Arikelo na isosomi kei Eroti, e turaga yaloca qai daulaba. Ena veidusimaki ni Kalou, a sega ni kauti rau kina i Jerusalemi na nona veitinani o Josefa, eratou na yawaki ira tale ga kina na meca. Eratou lesu ina nona koro ena vualiku, eratou lai vakaitikotiko vakavuvale e Nasareci mai Kalili.—Wilika Maciu 2:19-23.
15, 16. Na cava na cakacaka i Josefa, na iyaya cava e rairai dau vakayagataka?
15 Eratou bula rawarawa ga, ia eratou sotava tale ga na veika dredre. E tukuna na iVolatabu ni matai o Josefa, qai levu na ka e vauca na cakacaka vakamatai. E dau ta na kau, colati ina vanua ni cakacaka, vakarautaki me tara kina na vale, ta kina na waqa, caka kina na ikawakawa lalai, na qiqi, kareti, ivua, kei na so tale na iyaya ni teitei. (Maciu 13:55) E cakacaka levu dina qori. O ira na matai ena gauna vakaivolatabu era dau cakacaka voleka toka ga ena mata ni nodra katuba, se volau e tararavita na nodra vale.
16 E levu na iyaya vakamatai a vakayagataka o Josefa, eso a rairai solia vua o tamana. Rairai e vakayagataka eso na iyaya saulevu me vaka na sukuea, palamu, joke me makataka kina na ka e cakava, matau lailai, ivaro, icalo, ituki, mola, jisili, drili dakaititi, veimataqali qulu, ena rairai vakayagataka tale ga eso na ivako.
17, 18. (a) Na cava a vulica o Jisu vei tamana vakacabecabe? (b) Na cava me cakacaka kina vakaukaua o Josefa?
17 Vakasamataka mada na nona dau saravi tamana vakacabecabe o Jisu ni se gone. Ni coba dei toka na matana ena ka kece e cakava o Josefa, sa wacava na nona qoroya na kaukaua ni tabana kei na ligana, na maqosa ni nona cakacaka, kei na nona vuku. De dua a vakavulici luvena o Josefa ena so na ka e rawa ni cakava me vaka na sanivevataki ni kau varovaroa ena kuli ni ika e vakamamacataki. A rairai vakavulici Jisu ena duidui kau e dau vakayagataka me vaka na lolo, oki, se olive.
18 E vulica tale ga o Jisu ni dau veikaroni qai veivakacegui ena nodratou vuvale na liga kaukaua i Josefa e dau vakabalea na kau, taya na tolonikau, qai sema na kau ni tukia vata. Mani dua na nodrau vuvale levu o Josefa kei Meri ni ratou sucu tale e rauta e ono na taci Jisu. (Maciu 13:55, 56) Sa qai vinakati ga vakalevu me cakacaka vakaukaua o Josefa me rawa ni qaravi ratou, me vakani ratou kece tale ga.
E kila o Josefa ni bibi me vakaliuca na veika vakayalo ni nona vuvale
19. E vakarautaka vakacava o Josefa na nodratou bula vakayalo na nona vuvale?
19 Ia e kila o Josefa ni bibi duadua me qarava na nodratou bula vakayalo na nona vuvale. E dau vakavulici ratou ena veika me baleti Jiova kei na nona lawa. E dau tokoni koya o Meri ena nodratou dau kau na gone ina valenisoro, e dau wiliki vakadomoilevu qai vakamacalataki kina na Lawa. De dua e dau lomatarotarotaka o Jisu e levu na ka ni ratou lesu mai na valenisoro, e dau saga o Josefa me vakacegui koya ena veika vakayalo e dau via kila. E dau kauti ratou tale ga na nona vuvale o Josefa ina solevu e dau vakayacori mai Jerusalemi. Ni kauti ratou na nona vuvale ina soqo ni Lakosivia e veiyabaki, eratou dau lakova e rauta ni 120 na kilomita qai rairai dau taura e rua na macawa na nodratou ilakolako i Jerusalemi kei na nodratou ilakolako lesu i vale.
20. Era na vakadamurimuri Josefa vakacava na ulunivuvale lotu vaKarisito?
20 Qori tale ga na ivakarau era muria nikua na ulunivuvale lotu vaKarisito. Era dau soli bula ena veika me baleti ira na luvedra, era vakaliuca na veivakavulici vakayalo, sega ni veika tale eso me vaka na nodra tiko vinaka vakayago. Dua na ka nodra sasaga mera kauti luvedra ina soqoni vaKarisito kei na soqo lelevu tale eso. Me vakataki Josefa ga, era kila nira cakava tiko na ka vinaka duadua vei luvedra.
‘Mate na Vaqaqara’
21. Na cava eratou dau cakava na vuvale i Josefa ena gauna ni Lakosivia, erau qai siqema ena gauna cava o Meri kei Josefa ni yali o Jisu?
21 Me vaka ga na kena ivakarau, a kauti ratou tale na nona vuvale i Jerusalemi o Josefa ni yabaki 12 o Jisu. Eratou gole ina soqo ni Lakosivia, e gauna marautaki qori nira dau lako vakavuvale ra qai lakova na veikau drokadroka qai bulabula. Sa sega soti ni rairai vinaka na vanua nira volekata na vanua cere e toka kina o Jerusalemi. Era dau lagata sara e levu na same taleitaki, na Same ni cabecabe. (Same 120-134) Era rairai osota yani na siti e drau vakaudolu na lewenivanua. Ni oti na solevu, era dau lesu na vuvale ena nodra qiqi. Erau rairai ogaoga ena levu na ka o Meri kei Josefa, erau mani nanuma ni sa maliwai ira tiko eso tale o Jisu, de dua o ira na wekadrau. Sa oti e dua na siga na nodra biubiu mai Jerusalemi rau qai siqema ni yali dina o Jisu, erau lomaleqa sara ga!—Luke 2:41-44.
22, 23. Na cava erau cakava o Josefa kei Meri ni yali o Jisu, na cava e kaya vua o Meri ni rau kunei koya?
22 Erau taubale lesu i Jerusalemi rau qai vaqarai Jisu ena vanua kece eratou lakova. Vakasamataka me rau veilakoyaki voli ena siti sa lala qai vagagalu tu rau qai kaciva tiko na yacai luvedrau. E rawa ni tiko i vei o gone? Ena ikatolu ni siga ni nodrau vaqaqara, vakacava sa na veinanuyaka o Josefa ni a sega ni vakayacora vinaka na itavi tabu a lesi koya kina o Jiova? Erau gole sara ina valenisoro. Ni rau vaqaqara voli, rau lai curu sara ina dua na rumu era dabe tiko kina na tagane vuli, era kila vinaka na Lawa—e dabe maliwai ira toka o Jisu! Sa wacava na lutu ni nodrau icegu o Josefa kei Meri!—Luke 2:45, 46.
23 E vakarorogo qai vakatarogi ira tiko na tagane qori o Jisu. Era qoroya na tagane qori na ka e kila kei na nona isaunitaro. Ia erau kurabui o Meri kei Josefa, e tukuni ena kena ivolatukutuku ni vagalui Josefa sara ga. Ia a vosa ena vukudrau o Meri: “Luvequ, na cava o cakava kina qo vei keirau? Keirau sa mate na vaqarai iko.”—Luke 2:47, 48.
24. Na ka dina cava e kaya na iVolatabu me baleta na veisusu?
24 Ena dua wale ga na ivakamacala lekaleka, e vakamatatataka sara ga kina na Vosa ni Kalou na ka dina me baleta na veisusu. Ke uasivi mada ga o gone, e rawa ni vakavu nuiqawaqawa ga ena so na gauna! E sega ni tukuni rawa na levu ni nodra ‘nuiqawaqawa’ na itubutubu nira susugi luvedra tiko ena ituvaki ca qo, ia e rawa ni vakacegui ira na nodra kila ni vakamacalataki tu ena iVolatabu na veika dredre era dau sotava.
25, 26. Na cava e tukuna o Jisu vei rau na nona itubutubu, e tarai Josefa vakacava na veika e tukuna o luvena?
25 E marautaka dina o Jisu na nona tiko ena vanua erau rawa ni veivolekati kina kei na Tamana vakalomalagi na Kalou o Jiova, qai katona na ka kece e vulica. E rawarawa sara qai vu mai lomana na nona isaunitaro vei rau na nona itubutubu: “Cava drau vaqarai au kina? Drau sega ni kila ni dodonu meu tiko ena vale nei Tamaqu?”—Luke 2:49.
26 E rairai vakasamataka vakalevu na vosa qori o Josefa. De dua ena vakamarautaki koya tale ga ni a gumatua ni vakavulici luvena vakacabecabe me rau veiwekani voleka kei na Kalou o Jiova. Se gone sara ena gauna qori o Jisu, ia sa kila vinaka tu na ka e dau cakava na tama dauloloma. E macala ga ni vulica vakalevu qori ena ivakaraitaki i Josefa.
27. Ni o dua na tama, na itavi dokai cava o lesi kina, na cava mo nanuma kina na ivakaraitaki i Josefa?
27 Ke o dua na tama, e dua dina na ka dokai mo vukei luvemu me kila na veika e dau cakava na tama dauloloma qai dau veitaqomaki. Nanuma tiko na ivakaraitaki i Josefa ke tiko na luvemu vakacabecabe se o susu gone, mo karoni ratou vakatautauvata qai vakamareqeti ratou kece. Vukei ratou me ratou toro voleka vua na Tamadratou vakalomalagi na Kalou o Jiova.—Wilika Efeso 6:4.
Yalodina Tiko ga o Josefa
28, 29. (a) Na cava e tukuna na Luke 2:51, 52 me baleti Josefa? (b) E vukei luvena vakacava o Josefa me toso cake nona vuku?
28 E vakamacalataki tale vakalailai ena iVolatabu na bula i Josefa, ia e yaga me vulici vinaka sara. E tukuni ena iVolatabu ni a “talairawarawa tiko ga vei rau” na nona itubutubu o Jisu. E tukuni tale ga ni “tubu cake tiko ga o Jisu, e toso cake nona vuku, e taleitaki koya na Kalou, era taleitaki koya tale ga na tamata.” (Wilika Luke 2:51, 52.) Na cava e vakaraitaka qori me baleti Josefa? E vica na ka eda vulica kina. E sega ni weletaka na nona itavi vakaulunivale, ni dau dokai koya na luvena uasivi qai vakamalumalumu ina nona lewa.
29 Eda vulica tale ga ni toso cake tiko ga na nona vuku o Jisu. E macala ga ni a veivuke sara vakalevu o Josefa ena toso nei luvena. Ena gauna oya, a dau tiki tu ni nodra bula na Jiu e dua na vosa vakaibalebale. E tukuni kina nira rawa ga ni vuku na tagane era marautaka tu na nodra bula, o ira na kenadau ena so na cakacaka me vaka na matai, teitei, kei ira na daunikaukamea “e sega vei ira na lewadodonu kei na vakataulewa; era na sega ni cavuti ena vosa vakatautauvata.” E qai vakaraitaka ena dua na gauna e muri o Jisu na tawayaga ni vosa vakaibalebale oya. E dua ga na matai yalomalumalumu o tamana vakacabecabe, ia a rogoca vakalevu o Jisu ni se gone na nona veivakavulici vinaka ena “lewadodonu kei na vakataulewa” i Jiova. Eda rawa ni kaya ni cakava qori o Josefa ena levu na gauna.
30. E ivakaraitaki vakacava o Josefa vei ira na ulunivuvale nikua?
30 E vakadinadinataki tale ga na yaga ni veivakavulici i Josefa ni tubu cake tiko o Jisu. Ni dau qaravi vinaka, a tubu cake kina me dua na tagane kaukaua qai dau vinaka nona vakatulewa. A vakavulici luvena tale ga o Josefa me kenadau ena cakacaka. E kilai kina o Jisu me luve ni matai, e “matai” tale ga. (Mari. 6:3) Kena ibalebale, ni vuavuaivinaka na veivakavulici i Josefa. E ka vakayalomatua mera vakadamurimuri Josefa na tama, mera qaravi ira vinaka na luvedra ra qai uqeti ira mera qaravi ira ga.
31. (a) Na cava e kilai me baleta na icavacava ni bula i Josefa? (Raica tale ga na kato.) (b) Na ivakaraitaki cava i Josefa meda vakadamurimuria?
31 Ni volatukutukutaki ena iVolatabu na nona papitaiso o Jisu ni yabaki 30, sa sega ni tukuni e dua na ka me baleti Josefa. E laurai ena kena ivakadinadina ni sa yada tu o Meri ni tekivu na nona cakacaka vakaitalatala o Jisu. (Raica na kato “ Gauna Cava e Mate Kina o Josefa?”) Ia e totoka na ivakaraitaki e biuta toka o Josefa, e dua na tama a taqomaka na nona vuvale, qaravi ratou, qai yalodina tiko ga me yacova na nona mate. Mera vakadamurimuria na vakabauta i Josefa na lotu vaKarisito kece, wili kina o ira na tama kei na ulunivale.
^ para. 4 Ena gauna ya, ni rau veimusumusuki e rua, e vaka ga erau sa vakawati.
^ para. 8 Qo e sega ni “kalokalo” dina, se tala mai na Kalou. E macala ga ni vakayagataka o Setani na igu kaukaua va qo me vakavotukanataka kina nona inaki ca, me vakamatei Jisu.
^ para. 11 E vakamatatataka na iVolatabu ni a cakava o Jisu na imatai ni nona cakamana ni sa papitaiso oti.—Joni 2:1-11.

robotstxt: allowed

filter: keep


text:
1.Ni rogoca, rogoca
Na veiwekani nai tukutuku ni reki.
Da mai laveti koya na noda Tui.
E sega tale na Kalou rau lewe rua kaya.
Ni rogoca (Repeat)
2.Me dai mai sere ena vakamuduo.
Kivei koya ga na noda Kalou ri.
Ni sa uasivi na nona lomani keda.
Me da mai sere ki vua noda Kalou
3.E sega tale na Kalou au kila.
Jiova vaka ukuuku ena savasava.
E dau dokai ni vaka vinavinakataki.
Nona caka mana e se toso tikoga
4.Ko tui ko Josefati e a tukuna.
Na meca ni ra sa wavoliti ira.
Na mataqu e se sega ni vukitani.
Keimami rai tikoga vei kemuni
Chrs: Me da laveta.
Noda Kalou ko Jiova.
Yay, yay, yay.
Bula tu ka tawamudu
Yay, yay, yay.
Nona tu ko vuravura
Yay, yay, yay
Jiova, Jiova.
Na qaqa
(Repeat)
5.Na tui ko Tevita ea vola tu.
Nona vinaka vakavuna ga ko Jisu.
Me yaco madaga na nomuni matanitu.
Me vaka koni sa nakita oti tu
(Verse No4 again in here)
6.Meda kaila osana ki vua.
Nai valu kece era cuva ga vua.
Jiova ni sai se vakatulewa tuga.
Meda vaka halleluya kecega (Back to Chrs)


text: 24 Raica! Sa vakalala o Jiova na vanua* me laladidi,+E vakatoboicutaka+ mera veiseyaki na lewena.+2 Ena tautauvata na ka ena yacovi ira kece:Na lewenivanua kei na bete,Na dauveiqaravi kei na nona turaga,Na dauveiqaravi kei na nona marama,O koya e volivoli kei koya e volivolitaki,O koya e soli dinau kei koya e dinau,O koya e taura na tubu kei koya e sauma.+3 Ena lala vakadua na vanua;Ena kovei sara ga,+Ni tukuna o Jiova na vosa qo.4 E lolosi* na vanua,+ sa malai yani.E matemate na vanua bulabula, sa sega ni vua.Era gogo na iliuliu ni vanua.5 Era benuca na vanua na lewena,+Era beca na lawa,+Era veisautaka na ivakaro,+Era beca na veiyalayalati tawamudu.*+6 Oya na vuna e cudruvi kina na vanua,+Era cala na tiko kina.Oya na vuna era lewe lailai kina na tiko ena vanua,E vo ga e vica.+7 E lolosi* na waini vou, e malai na vaini,+Era rarawa kece na marau tiko na lomadra.+8 Sa mudu na rorogo marautaki ni tibereli;Sa oti na nodra maue na dau mamarau;Sa mudu na rorogo marautaki ni api.+9 Era gunu waini ia e sega na sereE gaga na gunu e veivakamatenitaki vei ira na gunuva.10 Sa kasura na tauni lala,+Sa sogo kece na vale me kua ni dua e curu kina.11 Era tagica na waini e gaunisala.Sa oti kece na marau;Sa sega ni reki na vanua.+12 Sa rusa na koro;Sa vurumemea na matamata me ibinibini benu.+13 Ena va qo ena vanua, ena kedra maliwa na lewe ni veivanua:Me vaka na samu vuniolive,+Me vaka na tomi vuanivaini ni cava na tatamusuki.+14 Era na tabalaka na domodra,Era na kaikaila ena marau.Era na kacivaka mai wasawasa* ni cecere o Jiova.+15 Oya na vuna era na vakalagilagi Jiova kina ena yasayasa ni rarama,*+Era na vakalagilagia na yaca i Jiova na Kalou ni Isireli na veiyanuyanu e wasawasa.+16 Mai na iyalayala ni vanua eda rogoca na sere:“Me vakalagilagi ga o koya na Yalododonu!”+Ia au kaya: “Au sa malumalumu, au sa malumalumu!Au sa kalouca! Era veivakaisini na dauveivakaisini.Dua na ka na nodra veivakaisini na dauveivakaisini.”+17 Na domobula, na qara, kei na dai e waraki kemuni na lewenivanua.+18 O koya e drovaka na rorogo ni ka vakadomobula ena lutu ina qara,O koya e lako cake mai na qara ena tacori ena dai.+Ni na tadola na isogo mai cake,Ena sakure na yavu ni vanua.19 E kavida na vanua;E sakure na vanua;E yavavala vakalevu na vanua.+20 E taceba na vanua me vaka na mateni,E veisuayaki me vaka na bure ni liwa na cagi.E tarabi vua na nona cakacala,+Ena bale ena sega ni tucake tale.21 Ena siga oya ena cudruva o Jiova na mataivalu mai cakeKei ira na tui ni vuravura era tiko e vuravura.22 Era na soqoni vataMe vaka na kaivesu era soqoni ena qara,Era na sogolati ena qara buto;Ni oti e vica vata na siga era na lewai.23 Ena taqaya na vula levu,Ena madua na rarama ni matanisiga,+Ni sa Tui+ o Jiova ni lewe vuqa* e Ulu i Saioni+ kei Jerusalemi,Ena vakalagilagi e matadra na nodra qase na nona tamata.*+


text:
Franz Schubert
Franz Peter Schubert (31 Janueri 1797 - 19 Noveba 1828) a daunivucu o vaka-Austria ni bera na malumu ka totolo veidomoni ganua. Se cava ga na nona gauna lekaleka, a biuta tu mai o Schubert e dua na cakacaka vakaitamera, oka kina e levu cake mai na 600 veikavuravura votu cakacaka (levu ni lied), vitu vakaotia mataivakataba, ivakatagi veikatabu, opera,ivakatagi lagasere kei na dua na tiki ni piano levu kei ivakatagi loqidonui.
A sucu ena Himmelpfortgrund suburb ni Vienna, a vakaraitaka o Schubert na isolisoli vovou ni ivakatagi mai na dua na yabaki lailai. A solia vua o tamana na imatai ni nona lesoni Vailini kei na tacina tagane ka solia vua na lesoni ni tabapiano, ia sa totolo sara na nodratou gugumatua o Schubert. Ena 1808, ni sa yabaki tinikadua, a yaco me iraki ena koronivuli ni Stadtkonvikt, ka yaco me veikilai kina kei na ivakatagi ni mataivakatagi ni Haydn, Mozart, kei Beethoven. A biuta o koya na Stadtkonvikt ni cava na 1813, ka lesu tale i vale me laki tiko vata kei tamana, ka tekivu vulica kina me qasenivuli. E dina ni a tomana na nona vuli ena ivukivuki kei Antonio Salieri ka se lewena tikoga na vakaluveni. Ena 1821, a vakacurumi o Schubert ki na Gesellschaft der Musikfreunde me vaka e dua na lewenilotu, ka veivuke ena kena tauyavutaki na yacana ena kedra maliwa na Viennese lewenivanua. A solia e dua na vakatasuasua ena nona cakacaka me dokai kina ena ika ni 1828 Maji, na gauna duadua ga a vakayacora kina ena nona cakacaka. A mate ena walu na vula i muri ni sa yabaki 31, a vakavuna na inaki ni cagilaba katakata, ia e vakabauta na daunitukutuku makawa me sifilisi.
Na vakavinavinaka ena ivakatagi nei Schubert ena gauna e bula tiko kina e vakaiyalayala ena dua na iwirini lailai ni tu mai Vienna, ia e taleitaka vakalevu cake na nona cakacaka ena vica na yabaki ni oti na nona mate. Felix Mendelssohn, Robert Schumann, Franz Liszt, Johannes Brahms kei dua tale na ika 19 senijiuri era a kunea ka jabenitaki na nona cakacaka. Nikua, sa itutuni tiko o Schubert ena kedra maliwa na daunivucu cecere duadua ni ra kei e na ivakatagi kei nona sere ena dau kilai levu.


text:
ITALANOA 19
Na Vuvale i Jekope
RAICA mada na vuvale levu oqo. Eratou lewe 12 na luve i Jekope tagane. E so tale ga na luvena yalewa. O kila beka e so na yacadratou? Meda vulica mada e so.
O Lia a vakasucumi Rupeni, Simione, Livai kei Juta. E rarawa sara vakalevu o Rejeli ni sega ni vakaluveni. A mani solia kina nona yalewa cakacaka o Pila me vakaluveni kei Jekope, qai rua kina na luvena tagane o Tani kei Nafitalai. O Lia tale ga a soli Silipa nona yalewa cakacaka vei Jekope, rau sucu kina o Kata kei Aseri. Rua tale na luve i Lia o Isakari kei Sepuloni.
Sa qai vakaluveni ena dua na gauna e muri o Rejeli. E vakayacani koya me o Josefa. Eda na qai vulica tale vakamalua e levu na ka me baleti Josefa, ni a dua na tamata rogo. Oqo na lewe 11 na luve i Jekope tagane, eratou a sucu ena gauna a tiko kina vei Lepani na tama i Rejeli.
E so tale ga na luvena yalewa, ia e dua ga e tukuni ena iVolatabu, o Taina.
Dua na gauna sa via lesu tale i Kenani o Jekope. A soqona mai na nona vuvale kei na nona qelenimanumanu vakaitamera mera sa lesu tale yani ina vanua yawa oya.
Sega ni dede nodratou lai tiko i Kenani o Jekope kei na nona vuvale sa sucu e dua tale na luve i Rejeli tagane. A sucu ena nodratou lako tiko ina dua na vanua, mani mate kina o Rejeli ni sa rui dredre vua. E bula ga na gone qai vakayacani koya o Jekope me o Penijamini.
Ena vinaka meda nanuma kece na yacadratou na 12 na luve i Jekope ni vu mai kina na matanitu taucoko o Isireli. Era vakayacani na yavusa e 12 kei Isireli vei iratou na 10 na luve i Jekope tagane kei na rua na luve i Josefa. A se bula tale tiko ga o Aisake ni ratou sucu na tagane oqo, qai rairai marautaka ni levu na makubuna. Ia meda raica mada na ka e yacovi Taina na makubuna yalewa.


text:
LESONI 9
Gauna Cava ena Parataisi Kina na Vuravura?
Na leqa era yaco tu e vuravura e vakadeitaka ni sa vakarau yavala na Matanitu ni Kalou. Luke 21:10, 11; 2 Timoci 3:1-5
E levu na ka e yaco tu nikua a parofisaitaki ena iVolatabu. A tukuni kina nira na lomana na ilavo na tamata, era na talaidredre vei ira nodra itubutubu, era na voravora ra qai lomana ga na marau.
Ena yaco na uneune lelevu, ivalu, dausiga kei na matedewa. Sa yaco sara tu ga nikua na veika qori.
A kaya tale ga o Jisu ni na vunautaki e veiyasa i vuravura na itukutuku vinaka ni Matanitu ni Kalou.—Maciu 24:14.
2 Pita 3:13Ena muduka na ca kece na Matanitu ni Kalou.
Sa vakarau vakarusai ira na tamata ca o Jiova.
Ena totogitaki o Setani kei ira na timoni.
O ira era vakarorogo vua na Kalou era na bula ena vuravura vou era na tiko kina na yalododonu, era na sega ni leqataka e dua na ka, era na veinuitaki ra qai veilomani.


text:
Taro na Dauwiliwili
Vakacava eda rawa ni vakaiyaragi na lotu vaKarisito, me vaka na dakai leka se dakai balavu, me taqomaki keda vei ira na tamata?
Eda na rairai saga na lotu vaKarisito eso na sala meda taqomaki kina, ia eda na muria tiko ga na ivakavuvuli vakaivolatabu. Qo eso na ka me nanumi me baleta na kena vakayagataki me itataqomaki na iyaragi me vaka na dakai leka, dakai balavu se so tale:
E ka tabu ena mata i Jiova na bula—vakabibi na bula ni tamata. E kila na daunisame ni “ivurevure ni bula” o Jiova. (Same 36:9) Ke nanuma e dua na lotu vaKarisito me taqomaki koya kei na ka e taukena, ena saga ena nona vinaka kece me kua ga ni vakamatea e dua se vakadavedra.—Vkru. 22:8; Same 51:14.
Levu na iyaragi eda vakayagataka e rawa ni tini ena vakadavedra, ia na dakai e vakarawarawataka sara tu ga na veivakamatei, rawa mada ga ni vakacalaka se nakiti. * Ke vakasagai keda e dua ni sa cudru rawa tiko, ke qai raica tale nida vakaiyaragi tu, e rawa ni tini ca sara se me mate kina e dua.
Ni tukuna o Jisu ena iotioti ni bogi vei ratou nona imuri me ratou vakaiseleiwau, a sega ni vakasamataka tiko me nodratou itataqomaki qori. (Luke 22:36, 38) Ia a kaya me ratou kauta mai na iseleiwau me vakavulici ratou me ratou kua ni valavala kaukaua ni ratou vakacudrui. (Luke 22:52) Ni vakayagataka o Pita na iseleiwau vua na dauveiqaravi ni bete levu, a vakaroti Pita o Jisu: “Daramaka tale na nomu iseleiwau ina kena taga.” Oti sa qai tukuna o Jisu na ka dina qori e ivakavuvuli vei ira nona imuri me yacova nikua: “Nira na mate ena iseleiwau o ira era vakayagataka na iseleiwau.”—Maciu 26:51, 52.
Me salavata kei na Maika 4:3, o ira na tamata ni Kalou era na “tukitukia na nodra iseleiwau me batinisiviyara.” Qo na ka era na kilai tani kina na lotu vaKarisito, e salavata kei na vosa veiuqeti ni yapositolo o Paula: “Kua ni sauma na ca e caka vei kemuni. . . . Ke rawa, saga moni veiyaloni kei ira na tamata kece.” (Roma 12:17, 18) Levu na ituvaki dredre e sotava o Paula, okati kina na kena “ririkotaki” nona bula “vei ira na daubutako,” ia e cakava sara ga na ka e kaya, e sega ni vakabibitaka nona taqomaki, e bibi ga vua me muria na ivakavuvuli vakaivolatabu. (2 Kor. 11:26) E nuitaka na Kalou kei na vuku ena nona Vosa—na vuku e “vinaka” cake mai na “iyaragi ni ivalu.”—Dauv. 9:18.
Eda raica vakabibi na lotu vaKarisito na bula mai na iyau vakayago. “Ena sega ni vakatau na nona bula [e dua] ena veika e taukena.” (Luke 12:15) Koya gona ke ra via butako eso, dina nida sa vosa vakayalovinaka, meda muria na lotu vaKarisito na ivakasala vuku i Jisu: “Kua ni vorata na daucaka ca.” Io, ena rairai vinakati kina meda solia noda isulu e sau se veika eda taukena. (Maciu 5:39, 40; Luke 6:29) * Na iwali vinaka duadua ga na qaqarauni. Ke da qarauna se cata na ‘dokadokataki ni ka eda taukena,’ ra qai kilai keda o ira eda tiko veitikivi nida iVakadinadina i Jiova dauveiyaloni, de dua era na sega ni taketetaki keda na daubasulawa voravora.—1 Joni 2:16; Vkai. 18:10
Era doka na lotu vaKarisito nodra lewaeloma eso tale. (Roma 14:21) Ke ra kila eso na lewe ni ivavakoso ni tiko noda dakai meda taqomaki keda kina vei ira eso tale, era na rairai kurabui se tarabe. Na loloma ena uqeti keda meda vakaliuca na ka era vinakata eso tale, ke vinakati mada ga kina meda vakuai keda ena so na ka eda nanuma ni donu vakalawa.—1 Kor. 10:32, 33; 13:4, 5.
Era saga na lotu vaKarisito mera ivakaraitaki. (2 Kor. 4:2; 1 Pita 5:2, 3) Ke vakasalataki oti e dua na lotu vaKarisito qai maroroya tiko ga na dakai me taqomaki koya kina vei ira na tamata, sa na sega ni ivakaraitaki vinaka o koya. Sa na sega ni rawata na ivakatagedegede, sa na sega ni lesi ena itavi lavotaki ena ivavakoso. E dina tale ga qori vua e dua na lotu vaKarisito e vinakati me vakadakai ena nona vanua ni cakacaka. Sa na vinaka ga me qara e dua tale nona cakacaka! *
Ena vakatulewa yadua na lotu vaKarisito ena sala me taqomaki koya kina, ratou nona vuvale kei na ka e taukena, vaka tale ga kina na cakacaka e digia. E kilai mai na ivakavuvuli vakaivolatabu nona vuku na Kalou kei na nona lomani keda. Nida doka na lotu vaKarisito na nona ivakavuvuli, eda na sega ni vakayagataka se maroroya na dakai me taqomaki keda vei ira na so tale na tamata. Eda nuidei nira na vakila o ira na vakararavi vua na Kalou na veisaututaki dina qai tawamudu, qori nira muria nona ivakavuvuli vakaivolatabu.—Same 97:10; Vkai. 1:33; 2:6, 7.
^ para. 3 Ena rairai vakatulewataka e dua na lotu vaKarisito me vakaiyaragi (me vaka na dakai leka se dakai balavu) me vakasasa manumanu me kakana se taqomaki koya mai na manumanu kila. Ke sega ni vakayagataki na iyaragi va qori, me kau tani na kena sicini, se me sere, me maroroi tale ga. Ke sega ni vakatarai vakalawa me taukeni na dakai, se tiko na kena vakatatabu se lawa, mera muria qori na lotu vaKarisito.—Roma 13:1.
^ para. 2 Me baleta na ka e rawa ni cakava e dua me taqomaki koya mai na kucu, raica na ulutaga “How to Prevent Rape” (iTataqomaki Mai na Kucu) ena itabataba ni Awake! ni Maji 8, 1993.
^ para. 4 Me ikuri ni ivakamacala me baleta na ciqomi se sega ni cakacaka e vinakati kina na vakadakai, raica na Vale ni Vakatawa 1 Noveba, 2005, t. 31; kei na Watchtower Julai 15, 1983, t. 25-26.


text:
Questions Young People Ask—Answers That Work, Volume 1
‘Au na veivosaki vakacava kei rau noqu itubutubu?’ ‘Au na kunea vakacava eso noqu itokani?’ ‘Na cava e cala kina na veiyacovi vakaveitalia?’ ‘Cava au dau rarawa kina?’
De dua o dau vakasamataka na taro va qori me vakataki ira ga eso tale na itabagone. So na gauna ena veicalati se duidui na isaunitaro o rogoca. Ena yaga vei iko na ivola Questions Young People Ask—Answers That Work, Volume 1. Na ivakasala era tu kina e yavutaki vakaivolatabu. Na Vosa ni Kalou e sa vukea e vicavata na milioni mera vosota na ituvaki dredre. Raica mada na sala e rawa ni vukei iko kina!
E okati ena itabataba qo na:
Veimaliwai Vakavuvale
Ka o Kilai Kina
iTuvaki e Koronivuli
Veiyacovi, iTovo Savasava, kei na Loloma
iTovo e Sega ni Vinaka
Nomu Gauna Galala
Nomu Sokalou
iKuri Vei Ira na iTubutubu
E rawa ni download na ivola qo ena PDF, se kerei mai ena neimami valenivolavola.
Me Nanumi: E rawa ni vakaleweni na PDF ni ivola qo. Ke tiko ena nomu tablet se talevoni na porokaramu qo, o na rawa ni biuta kina na nomu ivakamacala kei na isaunitaro.


text:
Wase 99
Na ivakatakila sa soli yani mai vei Josefa Simici na Parofita me baleti Joni Modoki, ena 29 ni Okosita 1832, e Airame, Oaio. Sa sivia na dua na yabaki na nona vunautaka voli o Joni Modoki na kosipeli ena gauna vata era tiko kina kei na veimatavuvale eso mai Oaio na luvena—sa mai sega tu na tinadra ena nona sa mate na watina, o Julia Kelepi, ena Epereli 1831.
1–8, Sa lesi ko Joni Modoki me vunautaka na kosipeli, ia ko ira sa vakabauti koya era sa vakabauta na Turaga, era na rawata na loloma cecere.
1 Raica, sa kaya vakaoqo na Turaga vei Joni Modoki na noqu tamata—Ko sa kacivi mo lako ki na veivanua mai na tokalau, ena nodra veivale yadua, mai na dua na koro ki na dua tale, ka vakakina mai na dua na koro levu ki na dua tale, mo vunautaka na noqu kosipeli tawavakaiyalayala vei ira na lewena, ena loma ni aveivakacacani kei na caka ca.
2 Ia ko ira sa aciqomi iko era sa ciqomi au; ka na soli vei iko na kaukauwa mo vunautaka kina na noqu vosa ena bveivakauqeti ni noqu Yalo Tabu.
3 Ia ko ira sa ciqomi iko me avaka na gone lailai, sa vakabauta na noqu bmatanitu; raica era sa kalougata ni ra na rawata na cloloma cecere.
4 Ia ko koya sa sega ni ciqomi iko, ena asega ni ciqomi koya ko Tamaqu kei ira sa nona; ia ni ko sa lako, mo la’ki savata vuni na byavamu ena nomu sala me ra beitaki kina.
5 Ia raica, ka rogoca, au na alako kusarawa mai me ia na bveilewai, io me’u vunauci ira ena nodra ivalavala kecega sa sega ni vakalou era sa kitaka vei au, io au na lako mai me vaka sa volai ena ivola.
6 Ia oqo, au sa kaya vakaidina vei iko, sa sega ni kilikili mo lako me yacova ni sa vakarautaki tu na veika me baleti ira na luvemu, io me ra vakau yani ki vua na bisopi mai Saioni.
7 Ia ni sa oti e vica na yabaki, kevaka ko qai kerea vei au, sa rawa mo lako tale ga ki na vanua yalataki ko ya ka la’ki taura kina na nomu ivotavota vakawa;
8 Ia kevaka e sega mo na vunautaka tiko ga yani na noqu kosipeli me ayacova ni ko sa mate. Emeni.


text:
Vosa Vakatautauvata ni Kai Samaria Dauloloma
E cavuta o Jisu na vosa vakatautauvata qo me sauma kina na taro: “O cei sara mada na kainoqu?” (Lu 10:25-29) E kila vinaka nira na lewena na ivavakoso vaKarisito na “matatamata kece,” wili kina o ira na kai Samaria kei ira mai na Veimatanitu. (Jn 12:32) E uqeti ira na nona imuri na vosa vakatautauvata qo mera vakaliuliu ni lomani ira na mataveitacini, wili kina o ira na duikaikai.
MO TAROGA:
-
‘Au raici ira vakacava na mataveitacini duikaikai?’
-
‘Au dau veimaliwai ga kei ira e tautauvata na ka keimami taleitaka?’
-
‘Au rawa ni lomasavu meu kilai ira vinaka na taciqu mai na so tale na vanua?’ (2Ko 6:13)
O cei au rawa ni sureta me . . .
-
keirau veitomani ena cakacaka vakaitalatala
-
mai kana e vale
-
tomani keitou ena Sokalou Vakavuvale


text:
Luke
Chapter 9
A sa kacivi ira vata mai na Nona tisaipeli lewe tinikarua ka solia vei ira na kaukauwa kei na lewa vei ira kecega na tevoro, ka mera vakabula talega na veimate eso.
2 Sa vakatalai ira mera vunautaka na matanitu ni Kalou kei na nodra vakabulai o ira sa tauvimate.
3 A sa tukuna vei ira o koya, ena nomudou i lakolako oqo dou kakua ni kauta e dua na ka, me kakua na i titoko, se taga ni vaqa, se madrai se nai lavo; me kakua ni kau tiko e rua nomudou i sulu.
4 "Ni dua na vale dou sa curu kina, dou tiko e keri, me yacova ni dou sa biubiu.
5 "Vei koya e sega ni na via ciqomi kemudou, ni dou sa biuta mai na koro oqori, dou taviraka tani na kuvu ni qele mai na yavamudou me vakaraitaki kina vei ira na nodra besetaka.
6 A ra sa qai lako yani kina veikorokoro ka vunautaka nai tukutuku vinaka, kei na veivakabulai ena veivanua kecega.
7 Na veika kece e a vakayacora tiko o koya sa la'ki rogoca o Eroti na kovana; ka lomatarotaro vaka levu, baleta ni so na tamata era sa tukuna ni sa tucake tale mai na mate o Joni,
8 Ka so sa tukuna ni o Ilaijia sa rairai tale mai, eso tale sa tukuna ni sa tucake mai e dua vei ira na parofita e liu.
9 Sa tukuna o Eroti, "Au sa musuka oti na ului Joni, ia o cei tale beka oqo sa cakava tiko na veika ka'u sa rogoca?" A sa sasaga kina o koya me raici koya mada.
10 Ni ra sa lesu mai nai apositolo era sa mai tukuna taucoko vua na veika era a cakava. A sa kauti ira lo o koya kina dua na vanua lala ka qele vaka Veciseita.
11 Ia ni ra sa kila na lewe vuqa, era sa muri Koya; sa tavaki ira mai o koya, ka tukuna vei ira na veika me baleta na matanitu ni Kalou, kei na Nona vakabulai ira na gadreva.
12 Ni vakarau me la'ki dromu tiko na siga o ya, e ratou sa lako mai vua na lewetinikarua, ka tukuna vua, "mo vakatalai ira tani na lewe vuqa, me rawa ni ra lako kina veikorokoro kei na veivanua volekata na vanua oqo, mera moce kina ka kana kina; ni sa vanua lala na vanua eda tiko kina oqo."
13 Ia sa tukuna o koya vei iratou, "Dou solia vei ira eso na ka mera kania." A ratou sa tukuna, "Sa sega ni dua na ka e tu oqo. E lima walega nai buli madrai kei na rua na ika e tu vei keitou. Ka vakavo ga me keitou lako ka volia mai na kakana me baleti ira taucoko oqo.
14 Ni tagane mada ga e rauta tiko ni ra lewe lima na udolu, sa qai tukuna o koya vei iratou na Nona tisaipeli, "Dou vakadaberi ira me lewe limasagavulu dua nai wasewase."
15 A ratou sa cakava vaka kina, ka ra sa dabe taucoko na tamata.
16 A sa taura o koya na lima nai buli madrai kei na rua na ika, ka tacake ki lomalagi ka masulaka, a sa qai dovia ka solia vei iratou na tisaipeli me ratou wasea yani ki vei ira na lewe vuqa.
17 A ra sa kana ka mamau taucoko, e tinikarua na sova e ratou vakatawana mai na vo ni kedra.
18 Ena dua na siga ni a masu taudua tiko o koya sa ratou qai veitomani vua na Nona tisaipeli, sa vosa vei iratou ka vaka, "Era tukuna tiko na tamata se o cei beka o Au?"
19 A ratou sa sauma vua, ka vaka, "O Joni na dauveipapitaiso, ia eso sa tukuna o Ilaijia; ka so tale era sa tukuna, ni sa tucake tale mai e dua vei ira na parofita e liu?"
20 Sa tarogi iratou, "Ia o cei dou tukuna ni o Au?" A sa tukuna vua o Pita ka vaka, "Na Karisito ni Kalou."
21 A sa vakadreti iratou vakabibi ka vakarota me ratou kakua ni tukuna vua e dua na ka oqo.
22 Sa tukuna, "Na luve ni tamata ena lako curuma e vuqa sara na veika rarawa, ena sega ni ciqomi mai vei ira na qase kei ira na bete levu kei ira na daunivolatabu, ena qai vakamatei ka e na tucake tale ena i katolu ni siga."
23 Sa qai tukuna vei iratou taucoko, kevaka e dua sa gadreva me muri Au mai, me kakua ni nanumi koya me colata tikoga e veisiga na nona kauveilatai ka muri Au.
24 "Vei koya sa vinakata me maroroya na nona bula, ena vakayalia, ia vei koya e vakayalia na nona bula ena vukuqu ena maroroi.
25 "Kevaka sa taukeni vuravura kece e dua na tamata, a cava na kena yaga vua, ni sa ka ni mate ga vei koya se me vakayali koya tani mai kina?
26 "O koya e maduataki Au kei na Noqu vosa, ena maduataki koya na luve ni tamata ena Nona na lako mai ena nona i ukuuku lagilagi vata tukuna kei tamana, kei ira vata tukuna talega na agilosi ni Kalou.
27 "Ia na ka dina oqo Au tukuna vei kemudou, eso era tucake tu eke e daidai ni se bera ni ra mate era na raica mada na matanitu ni Kalou."
28 Ni oti e walu na siga mai na gauna e a vosataka tiko kina na veika oqori, sa qai kauti Pita, Joni kei Jemesa kina ulunivanua me la'ki masu.
29 Ni sa masu tiko o koya, sa veisau na kena i rairai kei na Nona i sulu sa tekivu me vulavula ka lumilumisa mai.
30 Ka raica, e lewe rua na tamata sa veivosaki vata kei Koya, oi rau oqo o Mosese kei Ilaijia,
31 Rau sa rairai ena i ukuuku, ka tukuna na Nona mate ka na la'ki vakayacora o Koya ki Jerusalemi.
32 Ia o Pita kei rau na tiko vata tukuna e ratou sa moce lutu; ni ratou sa yadra vinaka mai na moce, e ratou sa raica na nona i serau kei rau vata tukuna na tamata e ratou wavu vata tu.
33 Ena gauna e rau sa tekivu biubiu tale mai vua, a sa tukuna vei Jisu o Pita, ka vaka, "Kemuni saka, e vinaka medatou sa tikoga eke; ka me keitou na cakava e tolu na vale vakacevaceva: e dua me Nomuni, e dua me nei Mosese, kei na dua tale me nei Ilaijia" – a sa sega ni vakasamataka na ka sa cavuta tiko.
34 Ni se vosa tikoga o koya sa lako mai e dua na o ka mai vakarurugi iratou tu; a ratou sa rere vakalevu ni sa solegi iratou na o.
35 A sa rogo mai e dua na vosa mai na loma ni o, ka vaka, "Oqo na luvequ lomani, dou rogoci Koya!"
36 Ni sa oti na vosa, sa laurai duadua ga o Jisu. Ia e ratou sa galuvaka, ka sega ni tukuna ena gauna o ya na veika e ratou a raica.
37 Na ka e a qai yaco ena siga ka tarava, ni ratou sa siro sobu mai ena ulunivanua, a ra sa waraki Koya tu mai na lewe vuqa.
38 Ka vakasauri ni sa kaci mai e dua na tamata mai vei ira na lewe vuqa, ka vaka, "Qasenivuli, au sa kerei kemuni vakabibi mo ni mai raica mada na luvequ tagane, ni sa dua bulu ga na luvequ.
39 "Ka raica, e dua na yalo e dau curu tiko vua ka vakasauri sa qoqolou; ka moqemoqe ka vuso na gusuna, sa sagasagai dredre me takali tani a sa dau vakamavoataki koya.
40 "Au a kerei iratou na Nomu tisaipeli me ratou cemuria tani, ia e ratou sa sega ni rawata."
41 A sa tukuna o Jisu, ka vaka, "Ai tabatamata sa sega kina na vakabauta ka dauvakaduiduiileti, sa sega ni rawa me vaka tiko oqo, sa balavu mai na gauna Au tiko kina kei kemudou, ka vosoti kemudou tiko? Mo kauta mai kike na luvemu."
42 Ni se lako tikoga mai sa tauri koya na tevoro ka tavulaki koya sobu ka bitabitalaki koya. A sa vakarota o Jisu na yalo ca oqo, ka vakabulai koya na gone, a sa solia lesu tale vei tamana.
43 Era sa qoroqoro kecega ena Nona cecere na Kalou. Ia ni ra se qoroya tu ga na veika kece e a cakava o Jisu, sa tukuna o koya vei iratou na Nona tisaipeli,
44 "Na vosa oqo me curusobu sara ki na daligamudou, ni o koya na luve ni tamata sa voleka mai na gauna me na soli yani kina ki na ligadra na tamata."
45 Ia era sa sega ni taura rawa na vosa oqo, ni sega ni vakavotui vei ira mera kila, a ra sa sega kina ni siqema rawa; ka era sa rere ni tarogi Koya ena vuku ni vosa oqo.
46 A sa tubu ena kedratou maliwa e dua na veileti se o cei mada vei iratou e cecere duadua.
47 Sa kila o Jisu na nanuma ni lomadratou, a sa kauta mai e dua na gone lailai ka mai biuta e matana,
48 ka tukuna vei iratou, o koya sa ciqoma na gone lailai oqo ena vuku ni yacaqu sa ciqomi Au; o koya e ciqomi Au sa ciqomi koya sa talai Au mai, o koya e cecere duadua vei kemudou o koya e kauti koya sobu me veiciqomi.
49 Sa qai tukuna o Joni ka vaka, "Kemuni saka Turaga, e dua na tamata keitou raica ni cemuri ira tani tiko na tevoro ena Yacamuni, ka keitou sa tarovi koya baleta ni sega mada ga ni muri kedatou tiko."
50 Ia sa tukuna vei koya o Jisu, "Dou kakua ni tarovi koya, ni o koya e sega ni kedatou meca, o koya edatou i to vata."
51 Ni sa yaco dina tiko mai na kena gauna me sa na vakarau kau cake yani kina o Koya, a sa vakanamata sara ga na matana me sa butuki Jerusalemi,
52 A sa tala eso mera lako e liu Vua. A ra sa lako ka la'ki curuma e dua na koro vaka Samaria, mera la'ki vakavakarautaki Koya rawa mai kina.
53 Ia era sa sega ni vinakata mera ciqomi Koya se me vakacegui mada ga kina, baleta ni vakanamata tiko o koya ena nona i lakolako ki Jerusalemi.
54 Ni rau sa raica na Nona tisaipeli o Jemesa kei Joni na veika oqo, e rau sa tukuna, "Turaga, ni vakatara mada vei keirau, me keirau vakarota na buka waqa me lutu sobu mai lomalagi me vaqeavutaki ira, me vaka sa cakava oilaijia?"
55 Ia sa vuki o Koya vei rau ka vunauci rau, ka tukuna, oi kemudrau drau sega ni kila nai tovo ni yalo e tiko vei kemudrau.
56 Ni sa sega ni lako mai na luve ni tamata me vakarusai ira na tamata ia me vakabulai ira. A ratou sa qai lako kina dua tale na koro.
57 Ni ra sa lako tiko e gaunisala, a sa tukuna vei Koya e dua vei ira, "Turaga, au na muri kemuni ena vanua cava ga o ni na lako kina."
58 A sa tukuna vua o Jisu, "O ira na fokisi sa tu na nodra qara ka ra vakasova na manumanu vuka, ia na luve ni tamata sa sega ni dua na vanua me bau vakadavora rawa kina na uluna."
59 Sa tukuna tale o koya vua e dua, "Mo muri au." Ia sa tukuna mai o koya, "Turaga, me'u se tei lako mada me'u la'ki buluti tamaqu."
60 A sa tukuna vei koya o Jisu, "Laivi ira sa mate mera buluta ga na nodra mate, ia mo lako yani o iko ka vunautaka na matanitu ni Kalou."
61 Sa tukuna tale mai e dua, "Turaga, oi au e dua ka'u na muri kemuni, ia me'u lako mada e liu i neitou vale, me'u la'ki tatau vinaka mai kina."
62 Ia sa tukuna vei koya o Jisu, "Sa sega ni dua
63 me sa taura e ligana nai siviyara, me qai rai tale tikoi muri, ni sa sega ni vakarautaki kina me ganiti koya na matanitu ni Kalou."


text:
Me 14-20
MARIKA 9-10
Sere 22 kei na Masu
iTekivu ni iVakamacala (Me kua ni sivia na 3 na miniti)
IYAU MAI NA VOSA NI KALOU
“Vaqaqacotaka na Vakabauta na Raivotu”: (10 min.)
Mar 9:1—A yalataka o Jisu ni so na yapositolo era na raivotutaka na lagilagi i Karisito ena Matanitu ni Kalou (w05 15/1 12 ¶9-10)
Mar 9:2-6—O Pita, Jemesa, kei Joni eratou raici Jisu ni sa vakamataliataki ni veivosaki tiko kei “Ilaija” kei “Mosese” (w05 15/1 12 ¶11)
Mar 9:7—E vakadeitaka o Jiova ena nona kaya ni Luvena o Jisu (“dua na domo” ivakamacala ni vosa ena Mar 9:7, nwtsty)
-
Vakekeli ena Vosa ni Kalou: (8 min.)
Mar 10:6-9—Na ivakavuvuli cava me baleta na vakawati e vakabibitaka o Jisu? (w08 15/2 30 ¶8)
Mar 10:17, 18—Na cava e vakadodonutaka kina o Jisu e dua na tagane ni kacivi koya me (“Qasenivuli Vinaka,” “Sega tale ni dua e vinaka, na Kalou ga” ivakamacala ni vosa ena Mar 10:17, 18, nwtsty)
Na cava o vulica me baleti Jiova ena wili iVolatabu ni macawa qo?
Na cava eso tale na iyau vakayalo o raica ena wili iVolatabu ni macawa qo?
-
Wili iVolatabu: (Me kua ni sivia na 4 na miniti) Mar 9:1-13
GUMATUA ENA CAKACAKA VAKAITALATALA
iMatai ni Veisiko: (Me kua ni sivia na 2 na miniti) Vakayagataka na vakatutu ni veivosaki.
Vidio ni iMatai ni Veisiko: (5 min.) Me saravi qai veivosakitaki na vidio.
Vunau: (Me kua ni sivia na 6 na miniti) w04 15/5 30-31—Usutu: Na Cava e Vakaibalebaletaka na Vosa i Jisu ena Marika 10:25?
NODA BULA VAKARISITO
“Na ka sa Vauca Vata na Kalou . . . ”: (15 min.) Veitarotarogi. Me saravi na vidio Duavata na Vuvale ena Loloma kei na Veidokai.
Vuli iVolatabu ni iVavakoso: (30 min.) jy wase 20
Railesuvi na ka e vulici qai vakamacalataka vakalekaleka na ka ena vulici ena macawa tarava (3 min.)
Sere 66 kei na Masu


text:
Sala me Vinaka Kina na Bula Vakawati
“O kemuni na tagane moni lomana tale ga na dui watimuni me vaka ga nomuni lomani kemuni; . . . na yalewa me dokai watina vakalevu.”—EFESO 5:33.
SERE: 87, 3
1. E dau marautaki na vakawati ni se qai tekivu, ia na cava mera namaka tiko na vakawati? (Raica na imatai ni iyaloyalo.)
NI RAI yani o tagane qai raica na totoka ni nona ukucavu o yalewa ena nodrau siga ni vakamau, e sega ni tukuni rawa na nodrau marau. Na kaukaua ni nodrau veidomoni ena gauna ni veibuku, erau tu vakarau kina me rau bubului ni rau na yalodina ina nodrau bula vakawati. Macala ga ni na vinakati na veiveisau ni rau sa na duavata, ni na tauyavu tale ga na nodrau vuvale. E tiko gona ena Vosa ni Kalou na ivakasala vuku vei ira na vakawati, ni vinakata o koya e tauyavutaka na vakawati me vinaka qai marautaki na bula qori. (Vkai. 18:22) Ia nida sega ni uasivi, e vakamatatataka na iVolatabu ni na “vakararawataki na yagodra” na veiwatini. (1 Kor. 7:28) Na cava me caka me kua kina ni veivakaleqai na ituvaki qori? Na cava eda na cakava na lotu vaKarisito me vinaka kina noda vakawati?
2. Na loloma vakacava mera vakaraitaka na veiwatini?
2 E vakamacalataka na iVolatabu ni bibi na loloma. E Efeso 5:33.vinakati ena bula vakawati na loloma ni veinanumi (vaKirisi, phi·liʹa). E vakavu marau na loloma ni veidomoni (eʹros), bibi tale ga na loloma vakaveiwekani (stor·geʹ), vakabibi ke sa tiko na gone. Ia na loloma e yavutaki ena ivakavuvuli (a·gaʹpe) ena vakadeitaka me vinaka na vakawati. E vola na yapositolo o Paula me baleta na loloma qori: “O kemuni na tagane moni lomana tale ga na dui watimuni me vaka ga nomuni lomani kemuni, ia na yalewa me dokai watina vakalevu.”—
NODRA ITAVI YADUA NA VEIWATINI
3. Me vakacava na nodrau veilomani na veiwatini?
3 E vola o Paula: “Kemuni na tagane vakawati, ni lomani ira tiko ga na watimuni me vaka ga nona lomana na ivavakoso na Karisito qai solia kina nona bula.” (Efeso 5:25) Eda na veilomani na imuri i Jisu me vaka ga nona lomani ratou nona tisaipeli. (Wilika Joni 13:34, 35; 15:12, 13.) Na kaukaua ni nodra veilomani na veiwatini, era na soli bula ena vukui watidra. Ia eso na veiwatini era raica qori me iotioti ni ka me caka ni yaco na leqa. Me nanumi tiko ni loloma na a·gaʹpe e “ubia na ka kece, e vakabauta na ka kece, e nuitaka na ka kece, e vosota na ka kece.” Io, “e sega vakadua ni seavu na loloma.” (1 Kor. 13:7, 8) Ni rau rerevaka na Kalou, erau nanuma tiko na veiwatini na nodrau bubului me rau veilomani qai yalodina, rau na duavata kina ni muria na ivakavuvuli cecere i Jiova me walia na leqa e basika.
4, 5. (a) Ni ulunivale o tagane vakawati, na cava e nona itavi? (b) Me raica vakacava na yalewa vakawati na ituvatuva ni veiliutaki ena vuvale? (c) Na veiveisau cava a vinakati me cakava e dua na veiwatini?
4 Me baleta na nodrau dui itavi yadua na veiwatini, e vola o Paula: “Mera vakarorogo vei watidra na yalewa vakawati me vaka na nodra vakarorogo vua na Turaga, ni ulu i watina o tagane, me vaka ni ulu ni ivavakoso na Karisito.” (Efeso 5:22, 23) E sega ni kena ibalebale ni lolovira o yalewa vei watina, e vukei koya ga me qarava na itavi e lesi koya kina na Kalou, ni a kaya: “E sega ni vinaka vua na tagane [o Atama] me tiko taudua. Au na vakarautaka e dua na nona ivukevuke, me kena isa vinaka.” (Vkte. 2:18) E dauloloma na “ulu ni ivavakoso” o Karisito, me veiliutaki tale ga vakayalololoma na tagane vakawati vaKarisito. Ni cakava qori o tagane, ena nuidei qai lomavakacegu o watina, ena veidokai, veitokoni qai vakamalumalumu vua.
5 E vakadinata o Kesa ni vinakati na veiveisau ena bula vakawati. E kaya: [1] “Niu se goneyalewa, au sega ni vakatautaka noqu bula vua e dua, au qaravi au ga. Niu sa vakawati, e vinakati meu veisau, au vulica meu nuitaki watiqu. E sega ni rawarawa, ia keirau volekati Jiova vakaveiwatini ni keirau muria na ka e vinakata.” E kaya o watina o Vereti: “E sega ni rawarawa meu vakatulewa. Vinakati tale ga me vakasamataki tiko na ka erau vinakata e le rua. Ia niu kerea na veidusimaki i Jiova ena masu, kei na noqu rogoca vinaka na vakatutu i watiqu, sa qai rawarawa meu vakatulewa e veisiga. Vaka me keirau sa qai cakacaka vata!”
6. Na cava eda kaya kina ni loloma e “ivau vinaka duadua ni duavata” ni basika na leqa ena vakawati?
6 Na vakawati vinaka e vauci kina e rua erau dau veivosoti. Erau na ‘dau yalorawarawa qai dau veivosoti vakarawarawa.’ Ia e macala ga ni rau na cala na Kolo. 3:13, 14) Kena ikuri, na “loloma e vosovoso qai yalovinaka. . . . E sega ni katona na ca.” (1 Kor. 13:4, 5) Me rau saga na veiwatini me rau walia sara vakatotolo na duidui e basika ni bera ni cava e dua na siga. (Efeso 4:26, 27) E vinakati na yalomalumalumu kei na yaloqaqa meda cavuta “Vosoti au niu vakararawataki iko,” ia ena walia na duidui, ra qai veivolekati kina na veiwatini.veiwatini. Ni yaco qori, e gauna vinaka me rau vuli kina, me rau veivosoti, me qai dusimaki rau na loloma “na ivau vinaka duadua ni duavata.” (
BIBI NA VEINANUMI
7, 8. (a) Na cava e veivakasalataki kina na iVolatabu me baleta na veiyacovi ena vakawati? (b) Cava e bibi kina mera dau veinanumi na veiwatini?
7 E tiko ena iVolatabu na ivakasala yaga ena vukei ira na veiwatini ena rai donu me baleta na ka e dodonu me nodra. (Wilika 1 Korinica 7:3-5.) Bibi me kauaitaki na ivakarau ni lomana kei na ka e gadreva na isa ni vakawati. Ke lecava na tikina qo o tagane, ena rairai sega ni marautaka o yalewa na gauna qori. Era vakaroti na tagane vakawati mera dau “kilai ira vinaka tiko ga” na watidra. (1 Pita 3:7) Sega ni dodonu me vakasaurarataki na veiyacovi se namaki vakasivia, e dodonu me rau lomavata kina. E rawa ni totolo nodra vinakata na tagane na veiyacovi ni vakatauvatani kei ira na yalewa, ia e bibi me rau vinakata ruarua.
8 E sega ni volai vakamatailalai ena iVolatabu na lawa me baleta na iwalewale kei na iyalayala ni veidomoni me muri ena veiyacovi, e vakamacalataki ga kina na sala ni veitaleitaki. (Sere 1:2; 2:6) Bibi gona mera dau veinanumi na veiwatini lotu vaKarisito.
9. Na cava e cala kina meda vakasamataka na veiyacovi kei na dua e sega ni watida?
9 Ni dei noda lomani Jiova kei ira na kainoda, eda na sega ni vakatara e dua na ka me vakaleqa na ivau ni vakawati. E luluqa eso na vakawati se vakaleqai ni dau sara iyaloyalo vakasisila e dua na isa ni vakawati. Bibi meda cata na sara iyaloyalo vakasisila se so tale na ka e rawa ni temaki keda ena taudaku ni vakawati. Meda qarauna tale ga na ivalavala e nanumi kina nida wedeva tiko e dua e sega ni watida, ni sega ni ka vakayalololoma qori. Ni matata tiko vei keda ni kila vinaka o Jiova na ivakarau ni noda vakasama kei na ka eda cakava, eda na vinakata tiko ga meda vakamarautaki koya, da qai savasava.—Wilika Maciu 5:27, 28; Iperiu 4:13.
NI BASIKA NA LEQA ENA VAKAWATI
10, 11. (a) E vakacava na levu ni veisere nikua? (b) Na cava e tukuna na iVolatabu me baleta na veibiu? (c) Cava ena veivuke me kua kina ni biubiu totolo e dua vei rau na veiwatini?
10 Ni sega ni wali na leqa e dau basika ena vakawati, ena rairai vakatulewataka e dua se o rau na veiwatini me rau veibiu se veisere. Ena so na vanua, sivia na veimama ni vakawati era veisere. E sega sara ni va qori na iwiliwili ni veisere ena ivavakoso vaKarisito, ia e vakavu kauai na tubu ni leqa ni bula vakawati vei ira na dauveiqaravi ni Kalou.
11 E veivakasalataki na iVolatabu: “Me kua ni biuti watina na yalewa vakawati. Ia ke mani biubiu o yalewa, me kua ga ni vakawati, ke sega me lesu ga vei watina, na tagane vakawati tale ga me kua ni biuta na watina.” (1 Kor. 7:10, 11) Me kua ni raici vakamamada na nodrau veibiu na veiwatini. Ni basika na leqa e dredre me wali, eso era nanuma ni vinaka mera veibiu, ia qori ena kuria ga na leqa. Ni tokaruataka tiko o Jisu na ka e tukuna na Kalou, oya ni na biuti tamana kei tinana na tagane me kabiti watina, e kaya sara: “Na ka sa vauca vata na Kalou me kua ni tawasea na tamata.” (Maciu 19:3-6; Vkte. 2:24) Kena ibalebale tale ga qo me kua ni dua vei rau na veiwatini me ‘tawasea na ka sa vauca vata na Kalou.’ O Jiova e raica na vakawati me ka ni bula taucoko. (1 Kor. 7:39) Meda nanuma tiko nida na saumitaro kece vua na Kalou, qori e dodonu me uqeti ira na veiwatini mera walia totolo nodra leqa me kua ni lai ca sara.
12. Na cava e rawa ni vakavuna na veibiu?
12 E rawa ni vu ni leqa ena vakawati na kena namaki vakasivia na ka. Ke sega ni vakilai na marau e nanumi me yaco ena vakawati, era na rarawa kina eso, era nanuma nira lawakitaki, ra qai cudru. Ni duidui na ivakarau ni yalo kei na isususu, e rawa ni ka ni veivosaki na ilavo, na ka e baleti ira na itubutubu kei na nodra susugi na gone. E ka ni marau ni levu na veiwatini vaKarisito era duavata ni veivosakitaka na duidui e basika nira qara na veidusimaki vakalou.
13. Na ituvaki cava e rawa kina na veibiu?
13 E tiko na ituvaki e rawa nira veibiu kina eso. Kena ivakaraitaki, e nakita sara ga e dua na isa ni vakawati me kua ni veiqaravi, e vakayacora na itovo kaukaua ena ivakatagedegede e ca sara, se leqataki vakalevu nona bula vakayalo e dua. Qori na ituvaki era nanuma kina eso ni rawa nira veibiu. Me rau qara nodra veivuke na qase na veiwatini ke tiko eso na leqa lelevu. Nira matua na qase, era na vukei ira na veiwatini mera muria na ivakasala vakaivolatabu. Mera masuta tale ga na veiwatini na veivuke ni yalo tabu i Jiova mera muria kina na ivakavuvuli vakaivolatabu, mera bulataka tale ga na vua ni yalo tabu.—Kala. 5:22, 23. [2]
14. Na cava e tukuna na iVolatabu vei ira na lotu vaKarisito e sega ni tiko ena dina o kedra isa?
14 Ena so na ituvaki, eso na lotu vaKarisito e sega ni tiko ena dina o kedra isa. E vakamacalataka na iVolatabu na vuna vinaka mera tiko vata ga kina. (Wilika 1 Korinica 7:12-14.) Na isa ni vakawati e sega ni tiko ena dina e “vakasavasavataki” ena vuku i watina vakabauta. Ke rau vakaluveni, era okati na gone mera “savasava,” ni ciqomi ira na Kalou. E vakamacalataka o Paula: “Vei iko na yalewa vakawati, o kila vakacava ni o na sega ni vakabulai watimu? Se, o iko na tagane vakawati, o kila vakacava ni o na sega ni vakabulai watimu?” (1 Kor. 7:16) Levu na tagane kei na yalewa vakawati ena ivavakoso vaKarisito era “vakabulai” kedra isa era sega ni tiko ena dina mera mai qaravi Jiova.
15, 16. (a) Na cava na ivakasala vakaivolatabu vei ira na yalewa vakawati e sega ni vakabauta o watidra? (b) Cava ena cakava na lotu vaKarisito “ke via biubiu o koya e sega ni vakabauta”?
15 E vakasalataki ira na yalewa lotu vaKarisito o Pita mera vakamalumalumu vei watidra, “ke ra sega ni talairawarawa ina vosa ni Kalou, ena rawa ni veisautaki ira na nomuni itovo, ke oni sega mada ga ni tukuna e dua na ka, nira na raica ga na nomuni itovo savasava kei na nomuni veidokai dina.” Ni laurai ena nodra itovo “na yalomalumalumu kei na yalomalua, e talei sara ena mata ni Kalou,” ena rawa ni uqeti watina o yalewa ina sokalou dina, ni vakatauvatani kei na nona tukuna vakadodonu vua na ka e baleta noda vakabauta.—1 Pita 3:1-4.
16 Vakacava ke nanuma o watina sega ni tiko ena dina me rau sa veibiu? E tukuna na iVolatabu: “Ke via biubiu o koya e sega ni vakabauta, laiva me biubiu. E sa na galala mai kina na tacida 1 Kor. 7:15) Sega ni kena ibalebale qo ni sa yavu vakaivolatabu vua na lotu vaKarisito me vakawati tale, e sega tale ga ni dodonu me vakasaurarataki o koya e sega ni vakabauta me tiko ga. De dua ena vakilai toka na vakacegu ni rau veibiu. Ia e nuidei tu o koya na lotu vaKarisito ni na lesu mai na watina sega ni vakabauta, me tomani nodrau bula vakawati, me qaravi Jiova tale ga.se ganeda, ia na Kalou ena vakacegui kemuni.” (
NODA VAKAWATI KEI NA KA ME VAKALIUCI
17. Na cava mera vakaliuca na veiwatini lotu vaKarisito?
17 Nida donuya tu qo na “iotioti ni veisiga,” eda vakila kina e “levu na ka dredre.” (2 Tim. 3:1-5) Ke da kaukaua tiko vakayalo, eda na vorata na veivakamuai ca ni vuravura qo. E vola o Paula: “Sa vakalekalekataki na gauna se vo. O koya gona, o ira na vakawati mera vakataki ira na sega ni vakawati, . . . o ira tale ga na vakayagataka na vuravura mera vakataki ira na sega ni vakayagataka vakavinaka.” (1 Kor. 7:29-31) E sega ni tukuna tiko e ke o Paula mera vakawalena na veiwatini nodra dui itavi. Ni sa lekaleka na gauna, bibi mera vakaliuca ga na veika vakayalo.—Maciu 6:33.
18. E rawa vakacava ni vinaka qai marautaki na bula vakawati?
18 E sega ni rawarawa na bula nikua, qai kasura e levu na vakawati, ia e rawa ni vinaka qai marautaki noda bula vakawati. Ke ra kabiti ira na dauveiqaravi ni Kalou na vakawati, muria na ivakasala vakaivolatabu, ra qai ciqoma na veidusimaki ni yalo tabu i Jiova, e rawa nira maroroya na “ka sa vauca vata na Kalou.”—Mari. 10:9.
^ [1] (parakaravu 5) Sa veisau eso na yaca.
^ [2] (parakaravu 13) Raica na ivola “Tiko ga ena Loloma ni Kalou,” ikuri, “Rai Vakaivolatabu me Baleta na Veisere kei na Veibiu,” t. 251-253.


text:
ITALANOA 75
Va na Cauravou e Papiloni
E KAUTI ira kece na tamata vuli vinaka ni Isireli o Nepukanesa i Papiloni. Ia mai na kedra maliwa oqo sa qai digitaka na tui na cauravou era rairai totoka qai ulu vinaka duadua. Le va eratou laurai ena iyaloyalo oqori. Dua o Taniela, ia o iratou na nona itokani ra vakayacani iratou na Papiloni me o Setareki, Mesaki, kei Apetiniko.
E vinakata o Nepukanesa mera vakavulici na ilawalawa cauravou oqo mera veiqaravi e vale levu. Ni sa na oti nodra vuli yabaki tolu ena qai digitaki ira na cauravou vuku duadua mera nona ivukevuke. E vinakata na tui mera kaukaua qai bulabula na cauravou ena nodra vuli. Mani vakarota kina me soli vei ira na cauravou kece na kakana vinaka kei na waini e dau soli vei koya kei na nona vuvale.
Raici Taniela mada. O kila se cava e kaya tiko vei Asipinasi na iliuliu ni dauveiqaravi i Nepukanesa? E kaya tiko o Taniela ni sega ni via kania na ivotavota kakana mai vua na tui. E lomaleqa kina o Asipinasi qai kaya: ‘Sa lewa mai na tui na ka mo dou kania se gunuva. Ia ke dou sega ni rairai bulabula me vakataki ira na vo ni cauravou, ena rawa ni vakamatei au kina na tui.’
Sa qai kaya o Taniela vei koya e lesia o Asipinasi me nodratou ivakatawa: ‘Vakatovolei keitou mada me 10 na siga. Solia wale ga vei keitou na kakana draudrau kei na waidroka. Oti, mo lewa se o cei e bulabula, o keitou se o ira na kania tiko na ivotavota mai vua na tui.’
E vakadonuya na ivakatawa na kerekere oya. Ni oti e 10 na siga, e laurai ni ratou bulabula cake o Taniela kei na nona itokani le tolu. Sa qai vakatara na ivakatawa me ratou kania tiko ga na kakana draudrau.
Ni oti e tolu na yabaki era kau kece vei Tui Nepukanesa na cauravou. Ni vosa oti vei ira, e raica rawa ni ratou vuku duadua o Taniela kei iratou nona itokani. Eratou digitaki sara kina me ratou daunivakasala vua. Na gauna e dau taro ivakasala kina ena so na leqa dredre e raica rawa ni vakatinitaki na nodratou kila ni vakatauvatani kei ira na bete kei na tamata vuku ni Papiloni.


text:
Uca
Na uca e dua na itukuituku phenomenon. E cawa na wai ena loma ni kumukumuni ki na ukuuku lalai, kei na levu ni ilavo ni wai lalai mataniwai o tiko kina. Ni sa mataniwai na wai ni ko sa yacova yani e dua ni wai bulabula e vuravura, era sa lutu ki na dela ni vanua sa ucalutu. Na uca e dua na tiki bibi ni ivakarau ni wai ni vuravura, na ivurevure ni kulumaca me baleta e dua na ecoivakarau, kei dua vei ira na sala ga me vakatawai kina na wai bulabula me voleka ni tea tani mai na uciwai, ka vakakina na kena vakarautaki na ivurevure ni wai me baleta na hydroelectric kaukauwa kau kei cava vakadrodrowai.
Eso tale o ya, uca ena rawa talega ni vakavuna na waicala ucacevata e rawa talega ni cawa ni bera ni ra yacova na qele, ena so na gauna, ni sa tau na uca ena veivunikau veikau, sa na muduki tani mai na veikau na uca ka cawa sara ki na draki, ka na rawa ni vakalailaitaka na tekivu ni dela ni uca.


text:
Julai 8-14
1 CESALONAIKA 1-5
Sere 90 kei na Masu
iTekivu ni iVakamacala (Me kua ni sivia na 3 na miniti)
IYAU MAI NA VOSA NI KALOU
“Moni Veivakayaloqaqataki Tiko, Moni Veivakauqeti”: (10 min.)
[Me saravi na vidio iKau ni iVola na 1 Cesalonaika.]
1Ce 5:11-13—Meda “dokai ira vakalevu” na vakatawai keda tiko (w11 15/6 26 ¶12; 28 ¶19)
1Ce 5:14—Meda vosa vakayalovinaka vei ira na yalolailai, vukei ira tale ga na malumalumu (w17.10 10 ¶13; w15 15/2 9 ¶16)
-
Vakekeli ena Vosa ni Kalou: (8 min.)
1Ce 4:3-6—E “vakayagataki tacina” vakacava e dua ni veiyacovi tawadodonu? (it-1 863-864)
1Ce 4:15-17—O cei ena “kau cake ina o” me “sota kei na Turaga e macawa”? Ena yaco vakacava? (w15 15/7 18-19 ¶14-15)
Na cava o vulica me baleti Jiova ena wili iVolatabu ni macawa qo?
Na cava eso tale na iyau vakayalo o raica ena wili iVolatabu ni macawa qo?
-
Wili iVolatabu: (Me kua ni sivia na 4 na miniti) 1Ce 3:1-13 (th lesoni 5)
GUMATUA ENA CAKACAKA VAKAITALATALA
Vidio ni iMatai ni Veisiko: (4 min.) Me saravi qai veivosakitaki na vidio.
iMatai ni Veisiko: (Me kua ni sivia na 2 na miniti) Vakayagataka na vakatutu ni veivosaki. (th lesoni 1)
iMatai ni Veisiko: (Me kua ni sivia na 3 na miniti) Vakayagataka na vakatutu ni veivosaki. Tukuna o itaukeinivale na iulubale e dau matau ena yalava. (th lesoni 3)
iMatai ni Veisiko: (Me kua ni sivia na 3 na miniti) Vakayagataka na vakatutu ni veivosaki. Tukuna o itaukeinivale na iulubale e dau matau ena yalava. (th lesoni 4)
NODA BULA VAKARISITO
Painia Era Dau Veivakayaloqaqataki: (9 min.) Me saravi na vidio Moni vu ni Veivakayaloqaqataki na Painia. Oti qai sauma na taro qo: Era na veivakayaloqaqataki vakacava na painia ena ivavakoso? Era vakayaloqaqataki iko vakacava na painia ena ivavakoso?
Vakaraitaki Era Veivakayaloqaqataki: (6 min.) Me saravi na vidio Meda ‘Cici Tiko ga ena Vosota’—Vakatotomuria Nodra iVakaraitaki. Oti qai sauma na taro qo: Na ituvaki dredre cava e sotava na tacida yalewa qo? Na cava e cakava me vakayaloqaqataki kina?
Vuli iVolatabu ni iVavakoso: (30 min.) jy wase 74
Railesuvi na ka e vulici qai vakamacalataka vakalekaleka na ka ena vulici ena macawa tarava (3 min.)
Sere 100 kei na Masu


text:
KAUWAI VAKALEVU NA TABANA NI ACCF ENA NODRA I TOVO NA GONEVULI ENA LOMA NI BASI.
Written by Rosena Volavola on August 15, 2022
E vakaraitaka na CEO ni Tabana ni Accident Compensation Commision Fiji o Parvez Akbar,sa laurai tiko vakalevu na nodra i tovo vakarerevaki na gonevuli ena loma ni basi, era sa dau dabe tiko ena katubaleka ka ra dau saga mera dau tara na sign post ena vei tolo ni gaunisala.
E tomana o koya ka vakaraitaka nona veivakananumi veikemuni na gonevuli, na qasenivuli, tubutubu, draiva ni basi na bibi ni nomuni taqomaki ena gauna ni vodo basi tiko kina ka ni sa roro tiko mai na Coke Games.
Mai vakaraitaka talega na CEO, ni tovo oqo e na rawa ni tini ena mavoa kei na mate, ka tukuna ni tu na noda i tavi yadudua ena gauna eda vodo basi tiko kina.
vurevure: Fijivillage
Vakarorogo tikoga mai ena VITIFM 92.FM/92.2FM/92.6FM


text:
WASE 78
Tu Vakarau, Dauniyau Yalodina
-
ME TU VAKARAU NA DAUNIYAU YALODINA
-
KAUTA MAI NA VEITAWASEI O JISU
A vakamacalataka o Jisu ni na veiliutaki ena Matanitu vakalomalagi e dua ga na “qelenisipi lailai.” (Luke 12:32) Ia me kua ni raici vakamamada na icovi totoka qori. E vakabibitaka o Jisu ni na gadrevi me donu nona rai o koya e via veiliutaki ena Matanitu ni Kalou.
A vakadreti ira na nona tisaipeli o Jisu mera tu vakarau ina nona lesu mai. E kaya: “Dou vakaisulu dou tu vakarau, me caudre tiko ga na nomudou cina. Mo dou vakataki ira era waraka na lesu mai ni nodra turaga mai na soqo ni vakamau, ni gauna e yaco mai kina me mai tukituki, era na dolava totolo vua na katuba. Era marau na dauveiqaravi qori ni lako mai nodra turaga qai raica nira vakatawa tiko!”—Luke 12:35-37.
Eratou taura rawa na tisaipeli na ka e via vakabibitaka tiko o Jisu. Era tu vakarau ra qai waraka nona lesu mai na nodra turaga na dauveiqaravi e cavuta o Jisu. E vakamacalataka sara o Jisu: “Era na marau dina ke yaco mai [na turaga] ena ikarua ni yadra [mai na ciwa ena bogi ina bogilevu tutu], se mani ikatolu [mai na bogilevu tutu ina rauta na tolu ena mataka], qai raica nira vakatawa tiko!”—Luke 12:38.
E sega ni vakabibitaki ga ena ivakatautauvata qo me gugumatua na dauveiqaravi se tamata cakacaka. E kilai qori ena nona okati koya ena ivakatautauvata o Jisu na Luve ni tamata. E kaya vei ratou nona tisaipeli: “Mo dou vakarau tale ga o kemudou, ni na lako mai na Luve ni tamata ena aua dou sega ni namaka.” (Luke 12:40) Ni lako mai o Jisu ena dua na gauna mai muri, e vinakata mera tu vakarau nona imuri, vakabibi o ira na “qelenisipi lailai.”
E via kila vinaka o Pita na ibalebale ni vosa i Jisu, mani taroga: “Turaga, oni cavuta tiko vei cei na vosa vakatautauvata qori? Vei keitou se vei keimami kece?” E sega ni sauma vakadodonu o Jisu, ia e tukuna tale e dua na vosa vakatautauvata: “O cei sara mada na dauniyau yalodina e vuku, e lesia na nona turaga me lewa na nona ilawalawa dauveivuke, qai solia tiko ga na kedra ivakarau kakana ena kena gauna dodonu? Ena marau na tamata ya ke lako mai na nona turaga qai raica ni vakayacora dina tiko! Au tukuna vakadodonu vei kemudou, ena lesi koya me qarava na ka kece e taukena.”—Luke 12:41-44.
Ena imatai ni vosa vakatautauvata, na “turaga” e dusi Jisu na Luve ni tamata. Na “dauniyau yalodina” era okati kina na lewe ni “qelenisipi lailai” era na veiliutaki ena Matanitu ni Kalou. (Luke 12:32) E tukuna tiko o Jisu ni so vei ira na lewe ni ilawalawa qori era na qaravi ira “nona ilawalawa dauveivuke,” era na vakarautaka na “kedra ivakarau kakana ena kena gauna dodonu.” E kila mai keri o Pita kei na so tale na tisaipeli e vakavulica qai vakania tiko vakayalo o Jisu, ni na lako mai na Luve ni tamata ena dua na gauna e muri. Sa na muri tale tiko ga ena gauna qori e dua na ituvatuva ni veivakani vakayalo me baleti ira na imuri i Jisu, na “nona ilawalawa dauveivuke” na Turaga.
E vakamacalataka tale o Jisu ni bibi me ratou vakatawa nona tisaipeli ratou qai dikeva tiko ga nodratou ivakarau ni rai, me ratou kua kina ni wele se saqati ira tale na tacidratou vakayalo. E kaya: “Ia ke kaya e lomana na tamata ya, ‘Sa rui bera na noqu turaga,’ mani mokuti ira na tagane kei na yalewa dauveiqaravi, e kana e gunu, e mateni. Ena lako mai na nona turaga na tamata ya ena siga e sega ni namaka kei na aua e sega ni kila, ena totogitaki koya sara vakaca qai lesi koya vata kei ira na sega ni yalodina.”—Luke 12:45, 46.
E vagolei vakatabakidua qori vei ratou na tisaipeli. Sa qai vosa vei ira na ilala levu o Jisu, ni levu era bese ni ciqoma na ivakadinadina ni Mesaia o koya. E kaya: “Ni oni raica ni sa uku na loaloa mai na ra, oni dau kaya sara, ‘sa voleka na draki ca,’ mani yaco dina. Ni oni raica tale ga ni sa bula mai na ceva, oni kaya, ‘sa na wacava na katakata,’ mani yaco dina. Ni dauveivakaisini, oni sa lai kila sara na irairai ni vuravura kei na lomalagi, ia na cava oni sega ni kila kina na ibalebale ni ka kece e yaco tiko ena gauna qo?” (Luke 12:54-56) E macala ga e keri nira sega tu ni vakarau.


text:
Jeremaia
Chapter 21
Sa talai Pasuri na luve i Malikaia, kei Sefanaia na luve i Meesea na bete, kivei Jeremaia, o Setekaia na tui, me rau tukuna vua,
2 "Mo tarogi Jiova mada e na vukuda, ni sa mai veivala kei keda o Nepukatiresa na tui Papiloni, de sa na cakacaka beka mai vei keda o Jiova me vaka na Nona cakacaka vakurabui kecega, me sa lako tani mada ga kina vei keda o koya."
3 Sa qai yaco vei Jeremaia e dua na vosa mai vei Jiova, ka sa tukuna kina vei rau o Jeremaia, "Drau tukuna vakaoqo vei Setekaia,
4 'Sa tukuna vakaoqo o Jiova na Kalou ni Isireli; "Raica, Au na vakalesuya tani nai yaragi ni valu e na ligamudou, dou sa veivaluti kina kei tui Papiloni, kei ira na kai Kalitia, era mai kabai kemudou mai daku ni bai, ia Au na vakasoqoni ira mai ki loma ni koro oqo.
5 "Ia Au na veivala kei kemudou oi Au e na ligaqu sa dodo yani, kei na ligaqu kaukauwa, io e na cudru, kei na lesa, kei na cudru levu.
6 "Ka'u na yaviti ira na lewe ni koro oqo, na tamata kei na manumanu: era na mate ga e na mate dauveiveitauvi.
7 "Ni sa oti oqori," sa tukuna o Jiova, "Au na soli Setekaia na tui Juta, kei ira na nona tamata, kei ira na lewe ni vanua, kei ira sa vo e na koro oqo mai na mate dauveiveitauvi, kei nai seleiwau, kei na viakana, ki na liga i Nepukatiresa na tui Papiloni, kei na ligadra na nona meca, kei na ligadra era sagai ira me ra vakamatea. Ia ena yaviti ira o koya e nai seleiwau; ena sega ni vosoti ira, ena sega talega ni yalovinaka, se yalololoma."'
8 "Ia vei ira na tamata oqo mo tukuna, 'Sa tukuna vakaoqo o Jiova; "Raica, Au sa vakaraitaka vei kemudou na sala ni bula, kei na sala ni mate.
9 "O koya sa tiko ga e na koro oqo ena mate e nai seleiwau, kei na mate dauveiveitauvi: ia o koya sa curu kitautuba, ka dro vei ira na kai Kalitia era mai kabai kemudou, ena bula, ena soli vua na nona bula me nonai toki ni valu.
10 "Ni sa dua tani na mataqu ki na koro oqo me sa ca ga, me kakua ni vinaka," sa tukuna o Jiova. "Ena soli ga ki na liga i tui Papiloni, ia ena vakama e na bukawaqa o koya."'
11 "Ia e na vuku ni mataqali i tui Juta, mo tukuna, 'Dou rogoca na vosa i Jiova,
12 'Oi kemudou na mataqali i Tevita, sa tukuna vakaoqo o Jiova; "Dou ia na lewa dodonu e na mataka, ka vakabulai koya sa vakacacani mai na liga i koya sa vakacacana, de lako yani na Noqu cudru me vaka na bukawaqa sa waqa tiko, me sega e dua e bokoca, e na vuku ni kena ca na nomudoui valavala.
13 "Raica, Au sa veivala kei iko, o iko sa tiko e na buca, e na uluvatu ni buca," sa tukuna o Jiova; "Dou a tukuna, 'O cei ena lako sobu mai me veivala kei keimami? Se o cei me mai curu ki na neimami tikotiko?'
14 Ia Au na cudruvi kemudou me vaka na nomudoui valavala," sa tukuna o Jiova. "Ia Au na tutuvaka na buka e na kena veikau, ena kania na ka kecega sa tu vakavolivolita."'"


text:
Jeremaia
Chapter 51
Sa tukuna vakaoqo o Jiova; "Raica, au na vakayacora ki Papiloni, vei ira talega era sa tiko e Lepi Kamai, e dua na cagi ni veivakarusai.
2 Ia ka'u na tala ki Papiloni eso na dauiri sila, a ra na irivi koya, ka vakalalataka na nona vanua: ni ra na vakavolivoliti koya vakaivalu e na siga sa ca kina.
3 Me yavia na nona dakai o koya na dauvanavana vua sa yavia na dakai, vei koya talega sa tu cake e nonai sulu ni valu: ia dou kakua ni lomani ira na nona cauravou; dou vakawabokotaka sara na nonai valu kecega.
4 Ia era na bale ga na moku e na vanua ni kai Kalitia; kei ira era lausua, e na saqata ni koro.
5 Ni sa sega ni biuti ira na Isireli, se o ira na Juta o koya na nodra Kalou, o Jiova ni lewe vuqa; ia sa dina sa sinai na nodra vanua e na nodra caka cala vei Koya na Yalosavasava nei Isireli."
6 Dou dro tani mai na loma i Papiloni, ia dou dui drotaka yadua na nona bula: dou kakua ni muduki tani e na vuku ni nona caka cala; ni sa gauna oqo ni Nona cudru o Jiova; ena ia vua o Koya na veisausaumi.
7 A bilo koula o Papiloni e na liga i Jiova, sa mateni maikina o vuravura kecega; era sa gunuva na nona waini na veimatanitu; o koya oqo era sa lialia kina na veimatanitu.
8 Sa vakasauri na kena bale o Papiloni, ka sa rusa: dou qolouvaki koya; ia dou kauta na mena wai ni vutu, de sa na bula beka kina.
9 Ia eda a via vakabulai Papiloni, ka sa sega ni bula rawa: dou laiva ga, me da dui lako yadua ki na noda vanua: ni sa yala ki lomalagi na nona cudruvi, ia sa laveti cake sara ki na o ni lomalagi.
10 Sa vakavotuya mai o Jiova na noda yalododonu: me da mai la'ki tukuna ki Saioni na cakacaka i Jiova na noda Kalou.
11 Dou vagatara na gasau; kumuna vata nai sasabai: sa vakauqeta o Jiova na yalodra na tui Mitia: ni sa nanumi Papiloni o Koya, me vakarusa; ni sa kena veisausaumi i Jiova oqo, na Nona cudrutaka na Nona vale tabu.
12 Dou vakarewataka na kuila e dela ni bai kei Papiloni, vakaukauwataka na mataivakatawa, lesi ira nai vakatawa, vakarautaka na lawa ni valu: ni sa nakita o Jiova ka cakava talega na ka sa vosataka me yacovi ira na kai Papiloni.
13 O iko sa tiko e dela ni wai levu, ka sa vutuniyau, sa qai yaco na kemui otioti, sa yalani na nomu kocokoco.
14 Sa bubului o Jiova ni lewe vuqa ka sa cavuti Koya, ka tukuna, "E dina Au na vakaosoosoi iko e na tamata, me vaka na nuve; a ra na kailataki iko vakaivalu."
15 Sa bulia na vanua o Koya e na Nona kaukauwa, ka vakataudeitaki vuravura e na Nona vuku, ka tevuka yani na lomalagi e na Nona yalomatua.
16 ni sa tabalaka cake na Domona, sa levu na rorogo ni wai mai lomalagi— "A sa vakuvuya cake o Koya na kabukabu mai nai yalayala kei vuravura: sa cakava na livaliva kei na uca, a sa kauta mai na cagi mai na lololo."
17 Sa vakasesei tani na tamata kecega mai na vuku; sa vakamaduataki na matai kecega e na matakau ceuceu: ni sa ka lasu sara na nona matakau e vakawaicalataki, a sa sega nai cegu e lomadra.
18 Sa ka lasu ga oqori, na cakacaka dauveivakalialiai: e na gauna era na cudruvi kina era na rusa.
19 Sa sega ni vakakina na nodra i Votavota na Jekope; ni sa bulia na ka kecega o Koya: ia o ira na Isireli, era sa mataqali sa taukena o Koya: O Jiova ni lewe vuqa na yacana.
20 "Sai iko na Noqu matauiwau kei nai yaragi ni valu: ia sai iko Ka'u na vorolaki ira kina na veivanua, ka sai iko Ka'u na vakarusa kina na veimatanitu;
21 Sai iko talega Ka'u na basuraka kina na ose kei koya sa vodoka; ka sai iko Ka'u na basuraka kina na qiqi-ni-valu kei koya sa vodo kina;
22 Sai iko Ka'u na basuraka kina na tagane kei na yalewa; ka sai iko Ka'u na basuraka kina na qase kei na gone; sai iko Ka'u na basuraka kina na cauravou kei na goneyalewa;
23 Ka sai iko Ka'u na basuraka kina nai vakatawa kei na nona qele ni sipi; ka sai iko Ka'u na basuraka kina nai vakatau-ni-were kei na nona pulumokau ruarua; ka sai iko talega Ka'u na basuraki ira kina na kapiteni ni valu kei na turaga ni lewa.
24 "Ia Ka'u na qai sauma ki Papiloni, vei ira kece talega na kai Kalitia na nodra ca kecega era sa cakava ki Saioni e na matamudou," sa tukuna o Jiova.
25 "Raica, edaru sa veimecaki kei iko, na uluni vanua dauveivakarusai, sa vakarusai vuravura kecega," sa tukuna o Jiova: "Ia Ka'u na dodoka na ligaqu vei iko, ka vaqiqici iko sobu tani mai na uluvatu, ka cakava mo ulu-ni-vanua caucaudre.
26 A ra na sega ni kauta tani mai vei iko e dua na vatu me vatu ni tutu-ni-vale, se vatu ni yavu; ia o na lala sara ga ka sega ni mudu," sa tukuna o Jiova.
27 Dou vakarewataka na kuila e na vanua, uvuca na davui e na veivanua, vakarautaka na veivanua me ra vala tukuna, kacivi ira na lewe n veimatanitu ni Ararati, kei Mini, kei Asikenasi, me ra mai la'ki kabai koya; lesia e dua me kena kapiteni ni valu; me vakauti ira cake mai na ose me vaka na nuve cocogaigai.
28 Vakaraui valu tukuna e na veimatanitu, io na nodra tui na kai Mitia, kei na nodra kapiteni ni valu, kei ira kece na nodra turaga, kei ira kece na lewe ni nodra qali.
29 Ia ena sautaninini na vanua, ka na vutugu: ni na yaco ga ki Papiloni na ka kece sa nakita o Jiova, me vakalalataki Papiloni me kakua na tamata e tiko kina.
30 Era sa sega ni vala na qaqa ni Papiloni era sa tiko ga e nodra loma ni bai ni valu: sa yali ga na nodra kaukauwa, era sa yalovakayalewa mai: era sa vakama na nodra i tikotiko; sa musuki mai nai vakadei ni koro.
31 E dua na daucici ena sota tukuna e dua tale na daucici, ka dua na dautukutuku ena sota tukuna e dua tale na dautukutuku, me tukuna vei tui Papiloni ni sa kabai na nona koro e na kena veiyasana,
32 ia na gau ni sala, sa rawa tu: kei na veigasau, sa kama e na bukawaqa; kei ira na tamatai valu, era sa kidroa.
33 Ni sa tukuna vakaoqo o Jiova ni lewe vuqa, "Na Kalou ni Isireli; o koya na goneyalewa ni Papiloni sa tautauvata kei na rara ni sila, sa kena gauna oqo me buturaki koya kina; sa vo e lailai, ena qai yaco mai na kena vula i matua."
34 "Sa kani au, sa vakacacani au o Nepukanesa na tui Papiloni, sa cakavi au me'u bilo maca ga, sa tilomi au me vaka na gata levu, sa vakamamautaka na ketena e na noqu kakana vinaka, ka sa biuti au tani.
35 Me na saumi vei Papiloni." Na noqu vakacacani kei na vakacacani ni lewequ, ena tukuna na kai Saioni; "Kei na noqu dra ena tarogi vei ira na kai Kalitia!" ena tukuna o Jerusalemi.
36 O koya oqo sa tukuna kina o Jiova; "Raica, Au na totaki iko e na veilewai ka sauma lesu na ca sa caka vei iko. Au na vakadiva na nona wasawasa, ka cakava me mamaca mai na nona mata-ni-wai.
37 O Papiloni ena yaco me dua nai binibini benu, ena nodra qara na koli-kata, na vanua e kidroataki ka vakasiusiutaki, sa sega e tiko kina.
38 Era na tagi vata me vaka na laione, era na kudrukudru me vaka na luve ni laione.
39 Ni ra sa mauwe Au na qai vakarautaka na kedra magiti; Au na vakamatenitaki ira, me rawa ni ra marau, ka moce vakadua ka sega ni yadra tale, sa tukuna o Jiova.
40 "Au na kauti ira sobu me vaka na lami me vakamatei, me vaka na sipi tagane kei na me tagane.
41 "Isa na kena tauri o Sesaki! Isa na kena rawai o vuravura taucoko! Ni sa yaco o Papiloni me vanua lala e na kedra maliwa na veimatanitu!
42 Sa luvuci Papiloni na waitui; Sa dromu o koya e na levu ni kena biau lelevu.
43 Na kena veikoro era sa rusa, era sa vanua mamaca ka veikau, sa sega e tiko kina, ka sa sega talega na luve ni tamata me lako kosova.
44 Au na cudruvi Peli mai Papiloni, Ka'u na kauta tani mai na gusuna na ka sa tiloma; ka ra na sega ni drodro vata tale vei koya na veivanua. Io na bai kei Papiloni ena karusa.
45 "Dou lako tani mai vua, oi kemudou na Noqu tamata! Ka mo dou dui drotaka yadua na nona bula mai na cudru katakata i Jiova.
46 Ia de dou na mani yalolailai, se rere e na vuku ni rogorogo ena rogoci e na vanua (E dua nai rogorogo e na yaco mai e na dua na yabaki, ia ni sa oti, e na dua tani tale na yabaki ena tale mai e dua nai rogorogo),
47 O koya oqo, raica,sa roro mai na veisiga Me'u na cudruva kina na veimatakau ceuceu ni Papiloni; Na kena veivanua taucoko ena madua, ka ra na bale kecega e matana na kena tamata moku.
48 O Lomalagi kei vuravura kei ira kecega sa tiko kina, era na sere ena reki ena vukui Papiloni; Ni ra na lako mai vua na daubutako mai na vualiku," sa tukuna o Jiova.
49 Me vaka ni a vakavuna o Papiloni na vakabalei sobu kei na rusa i Isireli, era na vakabalei kece talega mai Papiloni o ira na kai vuravura kecega.
50 Oi kemudou sa dro bula rawa mai nai seleiwau,dou lako tani! Kakua ni tu vakadua! Vakananuma na Kalou sa tiko vakayawa, ka vakasamataki Jerusalemi talega.
51 Eda sa madua baleta ni da sa rogoca na veibeitaki. Sa ubia na matada na madua, ni ra sa curu mai o ira na kaitani ki na yasana tabu ni vale i Jiova.
52 "O koya oqo, raica sa roro mai na veisiga," sa tukuna o Jiova, "Au na cudruva kina na kena veimatakau ceuceu, ka ra na vutugu na vuetaki e na nona veivanua kecega.
53 Kevaka me na cabe cake ki lomalagi o Papiloni, ia kevaka ena vakaukauwataka na nona vanua cecere sa kaukauwa, io, ena lako ga yani mai vei Au o ira na dauvakacaca," sa tukuna o Jiova.
54 Sa rogo e dua na domo ni tagi mai Papiloni,kei na veivakarusai levu mai na nodra vanua na kai Kalitia.
55 Ni sa vakacacani Papiloni o Jiova ka vagaluya na domona sa rogo levu, ke sa vaka na rorogo ni wai levu na domo ni ken biau, ka sa rogo levu na kena vosataki,
56 Baleta ni sa lako mai vua o koya a dauvakacaca, kivei Papiloni, ka sa tauri vakaukauwa o ira na nona qaqa, ka sa ramusu kecega na nodra dakai; Ni o Jiova sa Kalou dauveisausaumi, ena sauma dina ga o Koya.
57 "Ia Au na vakamatenitaki ira na nona turaga kei na tamata vuku, nona kovana, nona ovisa kei ira na nona qaqa. Era na moce vakadua ka sega ni yadra tale," sa tukuna na Tui, o Jiova ni lewe vuqa na yacana.
58 Sa tukuna vakaoqo o Jiova ni lewe vuqa: "Na bai raraba ni Papiloni ena kakavorovoro vakaca sara ga, kei nai sogo cecere ni kena matamata era na vakamai ena bukawaqa; Na tamata era na oca wale, kei ira na veimatanitu, e na vuku ni bukawaqa; Ka ra na oca sara."
59 Na vosa sa vakarota o Jeremaia na parofita vei Seraia na luve i Neraia, na luve i Maseia, ni sa lako vata o koya kei Setekaia na tui Juta ki Papiloni e nai ka va ni yabaki ni nona lewa. Ia o Seraia sa lewa na vale ni moce ni tui.
60 Sa mani vola o Jeremaia ena dua nai vola na ka ca kecega e na yacovi Papiloni, io na vosa kece oqo sa volai me baleti Papiloni.
61 Sa tukuna o Jeremaia kivei Seraia, "Ni o sa yaco ki Papiloni ka raica, ka wilika na veivosa kece oqo,
62 "Mo qai tukuna, 'Kemuni Jiova, o ni sa vosataka na vanua oqo ni o ni na muduka laivi, me kakua tale ni dua e vo kina, se tamata se manumanu, ia me sa lala tu ga me sega ni mudu.'
63 "Ia e na yaco, ni sa oti na nomu wilika nai vola oqo, mo qai vauca vata kei na dua na vatu ka viritaka ki na loma ni Uferetisi.
64 "Mo na qai tukuna, 'O Papiloni e na lutu dromu ka sega ni na lamata rawa tale mai na ca Au na kauta yani vua kara na oca wale.'" Sai koya oqori na veivosa i Jeremaia.


text:
Vosa Vakatautauvata ni Witi kei na co Ca
E cavuta o Jisu na witi kei na co ca me vakaraitaka na sala kei na gauna ena kumuni ira kina na lotu vaKarisito lumuti era vaka na witi me tekivu ena 33 G.V.
‘E kaburaka na dauteitei na itei vinaka ena nona were’
-
Dauteitei: Jisu Karisito
-
iTei vinaka e kaburaki: Nodra lumuti ena yalo tabu na tisaipeli i Jisu
-
Na were: Na vuravura kawatamata
“Nira moce tiko nona tamata, e lako mai na kena meca qai kaburaka na itei ni co ca”
-
Meca: Na Tevoro
-
Nira moce tiko na tamata: Era takali na yapositolo
“Laiva me rau tubu vata me yacova na gauna ni tatamusuki”
-
Witi: Ira na lotu vaKarisito lumuti
-
Co ca: Ira na lotu vaKarisito lasu
“Kumuna mada e liu na co ca . . . , oti ya qai kumuni na witi”
-
Dautatamusuki: Ira na agilosi
-
Co ca e kumuni: Era tawasei na lotu vaKarisito lasu vei ira na lotu vaKarisito lumuti
-
Kumuni ina lololo: Era kumuni na lotu vaKarisito lumuti ena ivavakoso vou
Ni tekivu na tatamusuki, era na kilai vakacava na lotu vaKarisito dina vei ira na lotu vaKarisito lasu?
E yaga vakacava noqu kila na ibalebale ni vosa vakatautauvata qo?


text:
E Rawa Mo iTokani ni Kalou!
O na vulica ena brochure qo na sala mo itokani kina ni Kalou.
LESONI 1
E Sureti Iko na Kalou Mo Nona iTokani
Era tu e veiyasa i vuravura na itokani ni Kalou. O rawa tale ga ni nona itokani na Kalou.
LESONI 2
Na Kalou e iTokani Vinaka Duadua
Ena vakavulici iko ena sala mo marau, mo nuidei tale ga kina.
LESONI 3
E Bibi Mo Kilai Koya na Kalou
Ena vukei iko ya mo kila na ka e taleitaka kei na ka e cata.
LESONI 4
Sala o Rawa ni Kilai Koya Kina na Kalou
E tukuna vei keda na Kalou na ka e sa cakava oti, na ka e cakava tiko, kei na ka ena cakava ena gauna se bera mai.
LESONI 5
Era na Bula ena Parataisi na iTokani ni Kalou
Ena duidui sara na bula ena Parataisi ni vakatauvatani kei na ituvaki eda donuya tu qo. Ena vakacava sara mada na bula ena Parataisi?
LESONI 6
Sa Voleka na Parataisi!
Eda kila vakacava ni sa voleka na Parataisi?
LESONI 7
Ka ni Vuli Mai na Gauna sa Oti
Na cava eda vulica ena italanoa kei Noa?
LESONI 8
O Cei e Meca ni Kalou?
Yawaki ira na meca ni Kalou de ra vakacalai iko.
LESONI 9
O Cei e iTokani ni Kalou?
Na cava era vinakata na itokani ni Kalou mo kila me baleti Jiova?
LESONI 10
Sala Mo Kunea Kina na Lotu Dina
E vica na sala o rawa ni kila kina na lotu dina.
LESONI 11
Cata na Lotu Lasu!
O na kila vakacava na lotu lasu? Cava mo cata kina na lotu lasu?
LESONI 12
Na Cava e Yaco Nida Mate?
E matata na kena isau vakaivolatabu.
LESONI 13
E ca na Vakatevoro kei na Vakadraunikau
Cava e cata kina na Kalou na vakatevoro kei na vakadraunikau?
LESONI 14
Era Cata na ka ca na iTokani ni Kalou
Na ivalavala cava soti e cata na Kalou?
LESONI 15
Era Cakava na ka Vinaka na iTokani ni Kalou
Na cava eso na ka vinaka meda cakava meda itokani kina ni Kalou?
LESONI 16
Vakaraitaka ni o Lomana na Kalou
Me dei nomu veitokani kei na dua, e bibi mo drau dau veivosaki, mo rogoci koya, tukuna tale ga na veika vinaka me baleti koya vei ira eso tale. E va sara ga qori nomu veitokani kei na Kalou.
LESONI 17
Me Dei na Veitokani, Mo Dua Tale ga na iTokani Vinaka o Iko
Na levu ga ni ka o vulica me baleti Jiova, na levu tale ga ni nomu lomani koya.
LESONI 18
Mo iTokani ni Kalou me Tawamudu!
Na bula tawamudu e iloloma talei ni Kalou vei ira na nona itokani.


text:
NA VALE NI VAKATAWA Nb. 1 2017 | Sala me Yaga Qai Marautaki Kina na Wili iVolatabu
CAVA O NANUMA?
Vakacava e se yaga tiko ga nikua na itukutuku ena iVolatabu se sa madra? E kaya na iVolatabu: “E vakavuna na Kalou na iVolatabu kece, e yaga.”
E vakamacalataka Na Vale ni Vakatawa qo eso na ivakaraitaki ni ivakasala yaga ena iVolatabu, kei na sala mo marautaka kina nomu wili iVolatabu.
ULUTAGA LEVU
Vuna me Wiliki Kina na iVolatabu
Sa yaga vakacava vei ira e levu na wili iVolatabu?
ULUTAGA LEVU
Vakatutu me Tekivu Kina na Wili iVolatabu
E lima na vakatutu o rawa ni muria me tekivu qai marautaki kina nomu wili iVolatabu.
ULUTAGA LEVU
Vakatutu me Marautaki Kina na Wili iVolatabu
O na marautaka nomu wili iVolatabu ke o digia e dua na kena vakadewa vinaka, o vakayagataka na iyaya vovou kei na iyaya ni vakekeli, qai veiveisautaka nomu ivakarau ni wiliwili.
ULUTAGA LEVU
E Rawa ni Veisautaka na Bula na iVolatabu
A se volai sara ena gauna makawa, ia e yaga na kena ivakasala.
E VEISAUTAKA NA BULA NA IVOLATABU
Au Sega ni Via Mate!
A lomatarotarotaka tu o Yvonne Quarrie, “Na cava na inaki ni noqu bula?” A veisau vakadua nona bula ni vakaraitaki vua na isau ni nona taro.
VAKATOTOMURIA NODRA VAKABAUTA
“Vakadonui Koya na Kalou”
Ke o qarava tiko e dua na vuvale se dau dredre mo cakava na ka dodonu, levu na ka o rawa ni vulica ena ivakaraitaki i Inoki.
Rai Cala me Baleta na iVolatabu
E bibi meda kila vinaka na ka e kaya na iVolatabu. O na kila vinaka vakacava na iVolatabu?
Cava e Kaya na iVolatabu?
E vakamacalataki ena iVolatabu na vuna e sotavi tiko kina na veika rarawa, kei na sala ena vakaoti kina.
So Tale na Ka
E Veisaqasaqa na ka e Volai ena iVolatabu?
Dikeva eso na taro e nanumi kina ni veisaqasaqa na iVolatabu, kei na idusidusi ena vakamatatataka qori.